text:
 Avis juridique important
 |
 21998A0113(03)
 Aftale mellem Det Europæiske Fællesskab og Canada om toldsamarbejde og gensidig bistand i toldspørgsmål
 EF-Tidende nr. L 007 af 13/01/1998 s. 0038 - 0045
 AFTALE mellem Det Europæiske Fællesskab og Canada om toldsamarbejde og gensidig bistand i toldspørgsmål DET EUROPÆISKE FÆLLESSKAB OG CANADAS REGERING,i det følgende benævnt »de kontraherende parter«,SOM BASERER SIG PÅ de privilegerede forbindelser, der er etableret ved aftalen om handelsmæssigt og økonomisk samarbejde mellem De Europæiske Fællesskaber og Canada, undertegnet den 6. juli 1976 i Ottawa,SOM TAGER HENSYN TIL erklæringen af 22. november 1990 om forbindelserne mellem EF og Canada,SOM ANERKENDER den fælles erklæring om forbindelserne mellem Den Europæiske Union og Canada, undertegnet den 17. december 1996 i Ottawa,SOM TAGER HENSYN TIL, at overtrædelser af toldlovgivningen skader deres økonomiske, fiskale, sociale, kulturelle og handelsmæssige interesser,SOM ER AF DEN OPFATTELSE, at parterne bør forpligte sig til at opbygge et toldsamarbejde med det bredest mulige anvendelsesområde i anliggender, som omfatter men ikke er begrænset til forenkling og harmonisering af toldprocedurerne,SOM TAGER HENSYN TIL betydningen af en korrekt ansættelse af told og afgifter, der opkræves ved indførsel eller udførsel, og til, at der sikres en passende håndhævelse af foranstaltninger vedrørende forbud, begrænsning og kontrol,SOM ERKENDER behovet for et internationalt samarbejde i anliggender vedrørende anvendelse og håndhævelse af deres toldlovgivning,SOM ER OVERBEVIST OM, at indsatsen mod overtrædelser af toldlovgivningen kan gøres mere effektiv ved et nært samarbejde mellem deres toldadministrationer,SOM TAGER HENSYN TIL Toldsamarbejdsrådets relevante instrumenter, særlig rekommandationen om gensidig administrativ bistand af 5. december 1953, ogSOM TILLIGE TAGER HENSYN TIL internationale konventioner, der indeholder forbud, begrænsninger og særlige kontrolforanstaltninger med hensyn til specifikke varer,ER BLEVET ENIGE OM FØLGENDE:AFSNIT I ALMINDELIGE BESTEMMELSER Artikel 1 Definitioner I denne aftale forstås ved:1) »toldmyndighed«:- i Det Europæiske Fællesskab de kompetente tjenestegrene i Kommissionen for De Europæiske Fællesskaber og toldmyndighederne i Det Europæiske Fællesskabs medlemsstater- i Canada Department of National Revenue's kompetente tjenestegrene2) »toldlovgivning«:- i Det Europæiske Fællesskab bestemmelser vedtaget af Det Europæiske Fællesskab for indførsel, udførsel og transit af varer og deres henførsel under enhver toldprocedure, herunder forbuds-, begrænsnings- og kontrolforanstaltninger- i Canada love og administrative bestemmelser vedrørende indførsel, udførsel og transit af varer og deres henførsel under enhver toldprocedure, herunder forbuds-, begrænsnings- og kontrolforanstaltninger, hvis forvaltning og håndhævelse specifikt er tillagt toldmyndigheden, og alle forskrifter, der udstedes af toldmyndigheden i medfør af dens lovfæstede beføjelser3) »overtrædelse af toldlovgivningen«, enhver overtrædelse af toldlovgivningen og ethvert forsøg på overtrædelse af denne4) »oplysninger«, alle data, dokumenter, rapporter, attesterede kopier heraf eller andre meddelelser, herunder data, som er blevet behandlet eller analyseret for at give en antydning om, om der har forekommet en overtrædelse af toldlovgivningen5) »person«, både fysiske og juridiske personer6) »personoplysninger«, alle oplysninger vedrørende en identificeret eller identificerbar enkeltperson7) »bistandssøgte myndighed«, den kompetente toldmyndighed, som anmodes om bistand8) »bistandssøgende myndighed«, den kompetente toldmyndighed, som anmoder om bistand.AFSNIT II TOLDSAMARBEJDE Artikel 2 Samarbejdets udstrækning 1. De kontraherende parter forpligter sig til at opbygge et toldsamarbejde på det bredest mulige grundlag.2. Toldsamarbejdet i henhold til denne aftale omfatter alle anliggender vedrørende


text: anvendelsen af toldlovgivningen.Artikel 3 Faglig bistand til tredjelande De kontraherende parter informerer i fornødent omfang hinanden om foranstaltninger, der er truffet eller vil blive truffet i forhold til tredjelande vedrørende faglig bistand på toldområdet, med sigte på at forbedre disse foranstaltninger.Artikel 4 Forenkling og harmonisering De kontraherende parter stræber mod forenkling og harmonisering af deres toldprocedurer under hensyntagen til arbejdet i den forbindelse i internationale organisationer. De vedtager tillige at undersøge, hvorledes toldrelaterede vanskeligheder, der måtte opstå i deres indbyrdes forhold, kan løses.Artikel 5 Udveksling af personale Når det er til fælles fordel, kan toldmyndighederne udveksle personale med henblik på at fremme deres forståelse for hinandens toldteknikker og -procedurer samt edb-systemer.Artikel 6 Datamatisering De kontraherende parter samarbejder om datamatisering af toldprocedurerne og -formaliteterne med sigte på at lette deres indbyrdes handel.AFSNIT III GENSIDIG BISTAND Artikel 7 Anvendelsesområde for bistanden 1. Toldmyndighederne yder enten efter anmodning eller på eget initiativ hinanden bistand ved at levere egnede oplysninger, som kan hjælpe til at sikre en korrekt anvendelse af toldlovgivningen samt forebyggelse, undersøgelse og bekæmpelse af overtrædelser af toldlovgivningen.2. Al bistand fra hver af de kontraherende parter i henhold til dette afsnit ydes i overensstemmelse med deres relevante love, regler og andre retsinstrumenter og inden for grænserne af deres toldmyndigheders beføjelser og disponible ressourcer.3. Dette afsnit gælder udelukkende den gensidige administrative bistand mellem de kontraherende parter; bestemmelserne i dette afsnit giver ingen privatpersoner ret til at opnå oplysninger, at opnå, hemmeligholde eller udelukke bevismateriale eller at hindre efterkommelsen af en anmodning.4. Dette afsnit berører på ingen måde reglerne for gensidig bistand i straffesager. Ej heller finder det anvendelse på oplysninger, der er indhentet på grundlag af beføjelser, der udøves på anmodning af domsmyndigheden, undtagen i tilfælde, hvor nævnte domsmyndighed, der høres til dette formål fra sag til sag, har givet forudgående tilladelse til meddelelse til sådanne oplysninger.Artikel 8 Oplysning om metoder, tendenser og transaktioner 1. Hver toldmyndighed meddeler enten efter anmodning eller på eget initiativ alle foreliggende oplysninger vedrørende:a) ny teknik for håndhævelse af toldlovgivningen, som har vist sig at være effektivb) nye tendenser i, samt nye midler og metoder for overtrædelse af toldlovgivningen.2. Efter anmodning eller på eget initiativ leverer toldmyndighederne hinanden oplysninger om gennemførte eller planlagte transaktioner, der udgør eller synes at udgøre en overtrædelse af toldlovgivningen på den anden kontraherende parts område.Artikel 9 Bistand efter anmodning 1. Efter anmodning oplyser den bistandssøgte myndighed den bistandssøgende myndighed om, hvilken toldlovgivning og hvilke procedurer i denne kontraherende part der er relevante for undersøgelser vedrørende overtrædelse af toldlovgivningen.2. På anmodning skal den bistandssøgte myndighed navnlig give den bistandssøgende myndighed følgende oplysninger:a) om varer, der indføres til den bistandssøgende kontraherende parts område, er blevet behørigt udført fra den bistandssøgte kontraherende parts område, om fornødent med angivelse af, hvilken toldprocedure varerne er henført underb) om varer, der udføres fra den bistandssøgende kontraherende parts område, er blevet behørigt indført på den bistandssøgte kontraherende parts område, om fornødent med angivelse af, hvilken toldprocedure varerne er henført under.3. Efter anmodning og med forbehold af de specifikke bestemmelser i

type: contracts

jurisdiction: EU


text: artikel 13 leverer den bistandssøgte myndighed oplysninger om og fører et særligt tilsyn med:a) personer, der af den bistandssøgende myndighed vides eller mistænkes for at have overtrådt toldlovgivningenb) varer under forsendelse eller oplagring, der ifølge meddelelse fra den bistandssøgende myndighed giver anledning til mistanke om ulovlig handelc) transportmidler, om hvilke der er mistanke om, at de anvendes ved overtrædelse af toldlovgivningen, ogd) lokaler, om hvilke der er mistanke om, at de anvendes ved overtrædelse af toldlovgivningen.Artikel 10 Uanmodet bistand I alvorlige tilfælde, som kan indebære betydelig skade for økonomien, folkesundheden, den offentlige sikkerhed eller nogen anden væsentlig interesse for den ene kontraherende part, forelægger den anden kontraherende parts toldmyndighed, når det er muligt, oplysninger på eget initiativ.Artikel 11 Formen for oplysningernes meddelelse 1. Den bistandssøgte myndighed meddeler den bistandssøgende myndighed egnede oplysninger i form af dokumenter, bekræftede kopier af dokumenter, rapporter eller elektroniske udgaver heraf. Samtidig meddeles alle oplysninger, som er relevante for fortolkningen eller anvendelsen af disse oplysninger.2. Der anmodes kun om originaler af sagsakter, dokumenter og andet materiale i tilfælde, hvor kopier ville være utilstrækkelige. Efter konkret anmodning bekræftes kopier af sådanne sagsakter, dokumenter og andet materiale behørigt.3. Originaler af sagsakter, dokumenter og andet materiale, som er fremsendt, returneres så hurtigt som muligt; de kontraherende parters eller tredjeparters rettigheder i forbindelse hermed påvirkes ikke.Artikel 12 Eksperter og vidner 1. Toldmyndigheden i en kontraherende part kan bemyndige sine ansatte til på anmodning af toldmyndigheden i den anden kontraherende part at optræde som vidne eller ekspert i retssager eller administrative procedurer på den anden kontraherende parts område og til at fremlægge sådanne sagsakter, dokumenter eller andet materiale eller bekræftede kopier heraf, som måtte være nødvendige for retssagen eller den administrative procedure.2. Når vidner eller eksperter giver fremmøde i en retssag eller en administrativ procedure under de i stk. 1 beskrevne omstændigheder, ydes der dem den fulde beskyttelse i henhold til loven i den bistandssøgende kontraherende part, hvad angår vidneudsagn af privilegeret eller fortrolig art, som måtte være omfattet af tavshedspligt i henhold til denne lovgivning.3. I anmodninger i henhold til stk. 1 skal det præcist angives, om hvilke spørgsmål og i hvilken egenskab tjenestemanden vil blive afhørt.Artikel 13 Fremsendelse af anmodninger 1. Anmodninger om bistand i henhold til dette afsnit fremsættes skriftligt og vedlægges alle dokumenter, som anses for at være nyttige. Når omstændighederne kræver det, kan anmodningen fremsættes mundtligt. Sådanne anmodninger skal omgående bekræftes skriftligt. Skriftlige anmodninger kan fremsættes ved hjælp af elektroniske midler, af hvilke der kan tages en udskrift.2. Anmodninger i henhold til stk. 1 skal omfatte følgende oplysninger:a) navn på den bistandssøgende myndighedb) den ønskede foranstaltningc) formål med og begrundelse for anmodningend) berørt lovgivning og andre retsmidlere) så nøjagtige og udtømmende oplysninger som muligt om de personer, der er genstand for undersøgelserne, ogf) et sammendrag af de relevante kendsgerninger og allerede gennemførte undersøgelser, herunder oplysning om, hvilke toldmyndigheder der var inddraget på tidspunktet for fremsættelsen af anmodningen.3. Den bistandssøgte myndighed skal følge en bestemt procedure i sin efterkommelse af anmodningen, medmindre denne procedure er i strid


text: med den bistandssøgte kontraherende parts lovgivning og administrative bestemmelser.4. De i dette afsnit nævnte oplysninger meddeles kun til tjenestemænd, som af hver af toldmyndighederne er specifikt udpeget til dette formål. Lister over således udpegede tjenestemænd udveksles i overensstemmelse med artikel 19, stk. 3.5. Anmodningerne fremsættes på et af den bistandssøgte myndigheds officielle sprog eller på et for denne myndighed acceptabelt sprog.6. Hvis anmodningen ikke opfylder de formelle krav, kan den bistandssøgte myndighed anmode om en korrektion eller supplering. Den bistandssøgte myndighed kan træffe interimsforanstaltninger.Artikel 14 Efterkommelse af anmodninger 1. Hvis den bistandssøgte myndighed ikke er i besiddelse af de ønskede oplysninger, skal den i overensstemmelse med gældende lovgivning entena) indlede undersøgelser med henblik på at indhente disse oplysningerb) straks videresende anmodningen til det rette organ, ellerc) oplyse, hvilke myndigheder der er berørt.2. Undersøgelser i henhold til stk. 1, litra a), kan omfatte, at der indhentes udtalelse fra personer, fra hvem der søges oplysninger i forbindelse med overtrædelse af toldlovgivningen, og fra vidner og eksperter.Artikel 15 Tjenestemænds pligter 1. På skriftlig anmodning kan tjenestemænd, der specifikt er udpeget af den bistandssøgende myndighed, med den bistandssøgte myndigheds tilladelse og på de af denne fastsatte betingelser, med henblik på undersøgelse af en overtrædelse af toldlovgivningen være til stede ved en undersøgelse, der foretages af den bistandssøgte myndighed på den bistandssøgte kontraherende parts område, og som er af relevans for den bistandssøgende myndighed.2. Når tjenestemænd fra den bistandssøgende myndighed er til stede på den anden kontraherende parts område under de i stk. 1 beskrevne omstændigheder, skal de til enhver tid være i stand til at føre bevis for, at de optræder i tjenstligt ærinde.3. Behørigt beføjede tjenestemænd fra en kontraherende part kan med den anden kontraherende parts samtykke og på de af denne fastsatte betingelser fra den bistandssøgte myndigheds kontorer eller fra en anden myndighed, som den bistandssøgte myndighed er ansvarlig for, indhente oplysninger vedrørende overtrædelse af toldlovgivningen, som den bistandssøgende myndighed har brug for til de i dette afsnit omhandlede formål.Artikel 16 Oplysningernes fortrolighed 1. Oplysninger, der modtages i henhold til bestemmelserne i dette afsnit, skal behandles som fortrolige og mindst gøres til genstand for samme beskyttelse, som samme form for oplysninger er omfattet af i henhold til den gældende lovgivning i den kontraherende part, hvor de er modtaget.2. De indhentede oplysninger må udelukkende anvendes til de i dette afsnit omhandlede formål. Hvis en kontraherende part ønsker at benytte sådanne oplysninger til andre formål, skal den indhente forudgående skriftligt samtykke fra den toldmyndighed, som har leveret oplysningerne. En sådan benyttelse sker med de begrænsninger, som denne myndighed fastlægger.3. Stk. 2 er ikke til hinder for, at oplysninger anvendes i retssager eller administrative procedurer, som efterfølgende indledes på grund af manglende overholdelse af toldlovgivningen. De kontraherende parter kan i deres bevisprotokoller, rapporter og vidneerklæringer og i retssager indbragt for domstolene som bevis anvende oplysninger, der er indhentet i overensstemmelse med bestemmelserne i dette afsnit. Den kompetente myndighed, som har meddelt oplysningerne, skal på forhånd underrettes om en sådan anvendelse.4. Personoplysninger må kun udveksles, hvis


text: den modtagende kontraherende part beskytter sådanne oplysninger på en måde, der mindst svarer til den, der i det pågældende tilfælde anvendes hos den kontraherende part, der måtte give oplysningerne.5. Videreformidling af oplysninger blandt toldmyndighederne i hver kontraherende part må kun ske, hvis der er behov for det. Videreformidles oplysninger i henhold til dette stykke, skal den kontraherende part, der har leveret oplysningerne, på forhånd underrettes herom.Artikel 17 Undtagelser fra pligten til at yde bistand 1. Bistand kan afslås eller gøres betinget af, at visse betingelser eller krav opfyldes, hvis bistand i henhold til dette afsnit ville stride mod en af Fællesskabets medlemsstaters eller Canadas suverænitet eller ville være til skade for den offentlige orden, den offentlige sikkerhed eller andre væsentlige interesser (såsom det i artikel 16, stk. 4, omhandlede tilfælde) eller ville indebære en overtrædelse af drifts- og forretningshemmeligheden eller tavshedspligten eller ville være i modstrid med lovgivningen.2. Hvis den bistandssøgende myndighed ikke ville være i stand til at imødekomme en tilsvarende anmodning fra den bistandssøgte myndighed, skal den gøre opmærksom herpå i sin anmodning. Det overlades derefter til den bistandssøgte myndighed at afgøre, om den vil imødekomme en sådan anmodning.3. Den bistandssøgte myndighed kan udsætte ydelse af bistand med den begrundelse, at den ville forstyrre en igangværende undersøgelse, retsforfølgning eller proces. I et sådant tilfælde konsulterer den bistandssøgte myndighed den bistandssøgende myndighed for at afgøre, om der kan ydes bistand på de vilkår eller betingelser, som den bistandssøgte myndighed måtte kræve.4. Hvis bistand afslås eller udsættes, meddeles grundene hertil straks.Artikel 18 Bistandsudgifter 1. Toldmyndighederne afstår fra alle krav om refusion af udgifter som følge af anvendelsen af dette afsnit.2. Hvis der er eller bliver behov for betydelige og ekstraordinære udgifter for at imødekomme anmodningen, konsulterer de kontraherende parter hinanden for at fastlægge de vilkår og betingelser, på hvilke anmodningen vil blive imødekommet, samt hvorledes omkostningerne skal dækkes.AFSNIT IV AFSLUTTENDE BESTEMMELSER Artikel 19 Gennemførelse af aftalen 1. Forvaltningen af denne aftale varetages af de kompetente tjenestegrene i Kommissionen for De Europæiske Fællesskaber og i givet fald af medlemsstaternes toldmyndigheder samt af Canadas toldmyndighed.2. Toldmyndighederne træffer foranstaltninger til, at deres tjenestemænd med ansvar for undersøgelse eller bekæmpelse af overtrædelser af toldlovgivningen holder personlige og direkte kontakter med hinanden.3. Toldmyndighederne træffer afgørelse om detaljerede regler til at lette gennemførelsen af denne aftale.4. Toldmyndighederne bestræber sig på at løse alle eventuelle problemer eller tvivlstilfælde, der opstår i forbindelse med fortolkningen eller anvendelsen af denne aftale.Artikel 20 Det Blandede Toldsamarbejdsudvalg 1. Der nedsættes et blandet toldsamarbejdsudvalg, som sammensættes af repræsentanter fra de kontraherende parters toldmyndigheder. Det Blandede Toldsamarbejdsudvalg træder sammen på et sted og en dato og med en dagsorden, der fastsættes efter fælles aftale.2. Det Blandede Toldsamarbejdsudvalg drager omsorg for, at denne aftale fungerer korrekt, og undersøger spørgsmål, der opstår i forbindelse med dens anvendelse. Dets vigtige funktioner i denne forbindelser skal være:a) at træffe de foranstaltninger, som er nødvendige for toldsamarbejdet i overensstemmelse med målene i denne aftale og for udvidelsen af denne aftale med sigte på at øge toldsamarbejdet og supplere


text: det med specifikke sektorer og områderb) udveksle synspunkter om alle spørgsmål af fælles interesse for toldsamarbejdet, herunder nye foranstaltninger og ressourcer af betydning herforc) anbefale løsninger med henblik på at nå målene for denne aftale.3. Det Blandede Toldsamarbejdsudvalg fastsætter selv sin forretningsorden.Artikel 21 Forpligtelser i henhold til andre aftaler 1. Under hensyntagen til Det Europæiske Fællesskabs og medlemsstaternes respektive kompetence vedtages det, at bestemmelserne i denne aftale:- ikke berører de kontraherende parters forpligtelser i henhold til andre internationale aftaler eller konventioner- anses for at supplere aftaler om toldsamarbejde og gensidig bistand, som er eller måtte blive indgået mellem Den Europæiske Unions enkelte medlemsstater og Canada, og- ikke berører bestemmelserne vedrørende udveksling, i det omfang det er nødvendigt, mellem de kompetente tjenestegrene i medlemsstaterne og medlemsstaternes toldmyndigheder af oplysninger, der er indhentet i henhold til denne aftale, og som kunne være af interesse for Det Europæiske Fællesskab.2. Uanset bestemmelserne i stk. 1 gælder bestemmelserne i denne aftale forud for bestemmelserne i bilaterale aftaler om toldsamarbejde og gensidig bistand, som er eller måtte blive indgået mellem Den Europæiske Unions enkelte medlemsstater og Canada, i det omfang sådanne bestemmelser er uforenelige med denne aftales bestemmelser.3. Hvad angår spørgsmål om denne aftales anvendelighed, konsulterer de kontraherende parter hinanden med henblik på at løse problemet i Det Blandede Udvalg, der er nedsat ved artikel 20.Artikel 22 Territorial anvendelse Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de i denne traktat fastsatte betingelser, og på den anden side for Canadas område på de i canadisk lov fastsatte betingelser.Artikel 23 Fremtidig udvikling De kontraherende parter kan ved fælles overenskomst udvide denne aftale med sigte på at øge toldsamarbejdet og supplere det i overensstemmelse med deres respektive toldlovgivning ved hjælp af aftaler om specifikke sektorer eller anliggender.Artikel 24 Ikrafttrædelse og ophør 1. Denne aftale træder i kraft på den første dag i måneden efter den dato, på hvilken de kontraherende parter har givet hinanden notifikation om, at de nødvendige procedurer i så henseende er afsluttet.2. Denne aftale løber på ubestemt tid, men hver af de kontraherende parter kan opsige den til enhver tid ved notifikation gennem de diplomatiske kanaler.3. Opsigelsen får virkning en måned efter datoen for notifikationen af opsigelsen til den anden kontraherende part. Foranstaltninger, der er under gennemførelse på tidspunktet for opsigelsen, gennemføres dog i overensstemmelse med denne aftales bestemmelser.EN FE DE LO CUAL, los abajo firmantes, debidamente autorizados, suscriben el presente Acuerdo.TIL BEKRÆFTELSE HERAF har undertegnede, der er behørigt beføjede hertil, undertegnet denne aftale.ZU URKUND DESSEN haben die hierzu gehörig befugten Unterzeichneten ihre Unterschrift unter dieses Abkommen gesetzt.ÓÅ ÐÉÓÔÙÓÇ ÔÙÍ ÁÍÙÔÅÑÙ, ïé õðïãåãñáììÝíïé ðëçñåîïýóéïé Ýèåóáí ôçí õðïãñáöÞ ôïõò êÜôù áðü ôçí ðáñïýóá óõìöùíßá.IN WITNESS whereof the undersigned, being duly authorised thereto, have signed this Agreement.EN FOI DE QUOI les soussignés, dûment autorisés, ont signé le présent accord.IN FEDE di che i sottoscritti, debitamente autorizzati, hanno apposto le loro firme in calce al presente accordo.TEN BLIJKE WAARVAN de ondergetekenden, daartoe naar behoren


text: gemachtigd, deze overeenkomst hebben ondertekend.EM FÉ DO QUE, os abaixo-assinados, devidamente autorizados para o efeito, apuseram as suas assinaturas no presente acordo.TÄMÄN VAKUUDEKSI allekirjoittaneet asianmukaisesti valtuutetut edustajat ovat allekirjoittaneet tämän sopimuksen.TILL BEVIS HÄRPÅ har undertecknade undertecknat detta avtal.Hecho en Ottawa, el cuatro de diciembre de mil novecientos noventa y siete, en doble ejemplar en lenguas alemana, danesa, española, finesa, francesa, griega, inglesa, italiana, neerlandesa, portuguesa y sueca, siendo cada uno de estos textos igualmente auténtico.Udfærdiget i Ottawa den fjerde december nitten hundrede og syvoghalvfems i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed.Geschehen zu Ottawa am vierten Dezember neunzehnhundertsiebenundneunzig in zwei Urschriften in dänischer, deutscher, englischer, finnischer, französischer, griechischer, italienischer, niederländischer, portugiesischer, schwedischer und spanischer Sprache, wobei jeder Wortlaut gleichermaßen verbindlich ist.Ç ðáñïýóá óõìöùíßá Ýãéíå óôçí ÏôÜâá, óôéò ôÝóóåñéò Äåêåìâñßïõ ÷ßëéá åííéáêüóéá åíåíÞíôá åðôÜ, óå äýï áíôßôõðá óôçí áããëéêÞ, ãáëëéêÞ, ãåñìáíéêÞ, äáíéêÞ, åëëçíéêÞ, éóðáíéêÞ, éôáëéêÞ, ïëëáíäéêÞ, ðïñôïãáëéêÞ, óïõçäéêÞ êáé öéíëáíäéêÞ ãëþóóá 7 üëá ôá êåßìåíá åßíáé åîßóïõ áõèåíôéêÜ.Done at Ottawa on the fourth day of December in the year one thousand nine hundred and ninety-seven, in two copies in the Danish, Dutch, English, Finnish, French, German, Greek, Italian, Portuguese, Spanish and Swedish languages, each text being equally authentic.Fait à Ottawa, le quatre décembre mil neuf cent quatre-vingt-dix-sept, en double exemplaire en langues allemande, anglaise, danoise, espagnole, finlandaise, française, grecque, italienne, néerlandaise, portugaise et suédoise, chaque texte faisant également foi.Fatto a Ottawa, addì quattro dicembre millenovecentonovantasette. Il presente accordo è redatto in duplice esemplare in lingua danese, finnica, francese, greca, inglese, italiana, olandese, portoghese, spagnola, svedese e tedesca, tutti i testi facenti ugualmente fede.Gedaan te Ottawa, de vierde december negentienhonderd zevenennegentig in twee exemplaren in de Deense, de Duitse, de Engelse, de Finse, de Franse, de Griekse, de Italiaanse, de Nederlandse, de Portugese, de Spaanse en de Zweedse taal, zijnde alle teksten gelijkelijk authentiek.Feito em Otava, em quatro de Dezembro de mil novecentos e noventa e sete, em duplo exemplar, nas línguas alemã, dinamarquesa, espanhola, finlandesa, francesa, grega, inglesa, italiana, neerlandesa portuguesa e sueca, fazendo igualmente fé todos os textos.Tehty Ottawassa neljäntenä päivänä joulukuuta vuonna tuhatyhdeksänsataayhdeksänkymmentäseitsemän kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielillä kaikkien tekstien ollessa yhtä todistusvoimaiset.Som skedde i Ottawa den fjärde december nittonhundranittiosju i två exemplar på danska, engelska, finska, franska, grekiska, italienska, nederländska, portugisiska, spanska, svenska och tyska, vilka samtliga texter är lika giltiga.Por la Comunidad EuropeaFor Det Europæiske FællesskabFür die Europäische GemeinschaftÃéá ôçí ÅõñùðáúêÞ ÊïéíüôçôáFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar>REFERENCE TIL EN FILM>For the Government of CanadaPour le gouvernement du Canada>REFERENCE TIL EN FILM>


text:
 30.3.2017
 DA
 Den Europæiske Unions Tidende
 L 85/41
 DET BLANDEDE EØS-UDVALGS AFGØRELSE
 Nr. 219/2015
 af 25. september 2015
 om ændring af bilag V (Arbejdskraftens frie bevægelighed) til EØS-aftalen [2017/526]
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
 ud fra følgende betragtninger:
 (1)
 Europa-Parlamentets og Rådets direktiv 2014/54/EU af 16. april 2014 om foranstaltninger til fremme af arbejdstagernes udøvelse af deres ret til fri bevægelighed (1) skal indarbejdes i EØS-aftalen.
 (2)
 Bilag V til EØS-aftalen bør derfor ændres —
 VEDTAGET DENNE AFGØRELSE:
 Artikel 1
 Følgende punkt indsættes efter punkt 7 (udgået) i bilag V til EØS-aftalen:
 »8.
 32014 L 0054: Europa-Parlamentets og Rådets direktiv 2014/54/EU af 16. april 2014 om foranstaltninger til fremme af arbejdstagernes udøvelse af deres ret til fri bevægelighed (EUT L 128 af 30.4.2014, s. 8).
 Direktivets bestemmelser gælder i forbindelse med denne aftale med følgende tilpasninger:
 a)
 Ordet »unionsborger(e)« erstattes af ordene »statsborgere i EU-medlemsstater og EFTA-stater«.
 b)
 Ordet »EU-arbejdstagere« erstattes af ordet »arbejdstagere«.
 c)
 I artikel 1 og 3 erstattes ordene »artikel 45 i TEUF« af ordene »artikel 28 i EØS-aftalen«.«
 d)
 I artikel 4 erstattes ordene »EU-bestemmelserne om fri bevægelighed for arbejdstagere« af ordene »EØS-aftalens bestemmelser om fri bevægelighed for arbejdstagere«.
 e)
 I artikel 6 erstattes ordet »EU-retten« af ordet »EØS-aftalen«.
 f)
 I artikel 7 finder ordene »artikel 21 i TEUF og« ikke anvendelse.«
 Artikel 2
 Den islandske og den norske udgave af direktiv 2014/54/EU, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 26. september 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 25. september 2015.
 På Det Blandede EØS-Udvalgs vegne
 Ingrid SCHULERUD
 Formand
 (1) EUT L 128 af 30.4.2014, s. 8.
 (*1) Ingen forfatningsmæssige krav angivet.


text:
 6.10.2011
 DA
 Den Europæiske Unions Tidende
 L 262/26
 DET BLANDEDE EØS-UDVALGS AFGØRELSE
 Nr. 70/2011
 af 1. juli 2011
 om ændring af bilag II (Tekniske forskrifter, standarder, prøvning og certificering) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
 ud fra følgende betragtninger:
 (1)
 Bilag II til aftalen blev ændret ved Det Blandede EØS-udvalgs afgørelse nr. 55/2011 af 20. maj 2011 (1).
 (2)
 Kommissionens forordning (EU) nr. 1266/2010 af 22. december 2010 om ændring af direktiv 2007/68/EF for så vidt angår mærkningskrav for vin (2) skal indarbejdes i aftalen.
 (3)
 Kommissionens direktiv 2011/8/EU af 28. januar 2011 om ændring af direktiv 2002/72/EF for så vidt angår begrænsninger for anvendelsen af bisphenol A i plastsutteflasker til spædbørn (3) skal indarbejdes i aftalen.
 (4)
 Denne afgørelse skal ikke gælde for Liechtenstein —
 VEDTAGET DENNE AFGØRELSE:
 Artikel 1
 I kapitel XII i bilag II til aftalen foretages følgende ændringer:
 1)
 Følgende led indsættes i sjette led (Kommissionens direktiv 2007/68/EF) i punkt 18 (Europa-Parlamentets og Rådets direktiv 2000/13/EF):
 »—
 32010 R 1266: Kommissionens forordning (EU) nr. 1266/2010 af 22. december 2010 (EUT L 347 af 31.12.2010, s. 27).«
 2)
 Følgende led indsættes i punkt 54zzb (Kommissionens direktiv 2002/72/EF):
 »—
 32011 L 0008: Kommissionens direktiv 2011/8/EU af 28. januar 2011 (EUT L 26 af 29.1.2011, s. 11).«
 Artikel 2
 Den islandske og norske udgave af forordning (EU) nr. 1266/2010 og direktiv 2011/8/EU, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 2. juli 2011, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 1. juli 2011.
 På Det Blandede EØS-udvalgs vegne
 Kurt JÄGER
 Formand
 (1) EUT L 196 af 28.7.2011, s. 36.
 (2) EUT L 347 af 31.12.2010, s. 27.
 (3) EUT L 26 af 29.1.2011, s. 11.
 (4) Ingen forfatningsmæssige krav angivet.


text:
 13.11.2014
 DA
 Den Europæiske Unions Tidende
 L 328/3
 PROTOKOL
 om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau
 Artikel 1
 Gyldighedsperiode og fiskerimuligheder
 1. Fiskerimulighederne for Den Europæiske Unions fartøjer i henhold til fiskeripartnerskabsaftalens artikel 5 fastsættes således for en periode på 3 år:
 —
 krebsdyr og demersale arter:
 a)
 frysetrawlere til rejefiskeri: 3 700 BRT om året
 b)
 frysetrawlere til fiskeri efter fisk og blæksprutte: 3 500 BRT om året
 —
 stærkt vandrende arter (arter opført i bilag 1 til De Forenede Nationers havretskonvention af 1982):
 a)
 notfartøjer med fryseanlæg til tunfiskeri og langlinefartøjer: 28 fartøjer
 b)
 stangfartøjer til tunfiskeri: 12 fartøjer.
 2. Stk. 1 anvendes, jf. dog denne protokols artikel 7 og 9.
 Artikel 2
 Finansiel modydelse — Betalingsbetingelser
 1. Den finansielle modydelse, der er omhandlet i fiskeripartnerskabsaftalens artikel 7, fastsættes for perioden nævnt i artikel 1 i protokollen til 9 200 000 EUR om året.
 2. Den finansielle modydelse består af:
 a)
 et årligt beløb på 6 200 000 EUR for adgang til fiskeressourcerne i Guinea-Bissaus eksklusive økonomiske zone, og
 b)
 et specifikt beløb på 3 000 000 EUR om året til støtte for Guinea-Bissaus sektorpolitik for fiskeri.
 3. Stk. 1 anvendes, jf. dog denne protokols artikel 7, 9, 14, 15 og 17.
 4. Den finansielle modydelse i henhold til stk. 2, litra a) og b), i denne artikel betales senest 30 dage efter protokollens ikrafttræden for det første år og senest på årsdagen for protokollens ikrafttræden i de følgende år.
 5. Guinea-Bissaus myndigheder har enekompetence med hensyn til anvendelsen af den finansielle modydelse, der er omhandlet i stk. 2, litra a).
 6. De i denne artikel omhandlede betalinger indbetales på en særlig konto, som statskassen har oprettet i Guinea-Bissaus nationalbank, idet ministeriet med ansvar for fiskeri hvert år meddeler de nødvendige bankoplysninger.
 Artikel 3
 Fremme af ansvarligt og bæredygtigt fiskeri i Guinea-Bissaus farvande
 1. Parterne aftaler i Den Blandede Komité, jf. fiskeripartnerskabsaftalens artikel 10, senest tre måneder efter denne protokols ikrafttræden et flerårigt sektorprogram og gennemførelsesbestemmelser hertil, herunder bl.a.:
 a)
 de årlige og flerårige retningslinjer for, hvordan den i artikel 2, stk. 2, litra b), omhandlede modydelse skal anvendes
 b)
 de årlige og flerårige mål, der skal nås for med tiden at skabe et bæredygtigt og ansvarligt fiskeri under hensyntagen til prioriteringen i Guinea-Bissaus nationale fiskeripolitik eller andre politikker, der har forbindelse med eller indvirkning på etableringen af et ansvarligt og bæredygtigt fiskeri
 c)
 de nødvendige kriterier og procedurer for årlig evaluering af resultaterne.
 2. Enhver foreslået ændring af det flerårige sektorprogram skal godkendes af parterne i Den Blandede Komité.
 3. Den Blandede Komité har ansvaret for at følge gennemførelsen af det flerårige sektorprogram. Hvis det er nødvendigt, viderefører de to parter opfølgningen efter udløbet af denne protokol, indtil den specifikke finansielle modydelse, der er omhandlet i artikel 2, stk. 2, litra b), er fuldstændig anvendt.
 Artikel 4
 Videnskabeligt samarbejde om ansvarligt fiskeri
 1. De to parter forpligter sig til at fremme ansvarligt


text:
fiskeri i Guinea-Bissaus fiskerizone efter princippet om ikke-diskrimination af de forskellige flåder, der opererer i disse farvande, og principperne for en bæredygtig forvaltning af fiskeressourcerne og de marine økosystemer.
 2. I den periode, der er omfattet af denne protokol, samarbejder Den Europæiske Union og Guinea-Bissau om at følge udviklingen i ressourcernes og fiskeriets tilstand i Guinea-Bissaus eksklusive økonomiske zone.
 3. De to parter forpligter sig til at fremme overholdelsen af henstillingerne fra Den Internationale Kommission for Bevarelse af Tunfiskebestanden i Atlanterhavet (ICCAT) og Komitéen for Fiskeriet i det Østlige Centrale Atlanterhav (CECAF) og styrke samarbejdet på subregionalt niveau vedrørende en ansvarlig fiskeriforvaltning, især inden for rammerne af Den Subregionale Fiskerikommission (CSRP).
 4. De to parter holder samråd i Den Blandede Komité for i givet fald og efter fælles overenskomst at vedtage nye foranstaltninger til at sikre en bæredygtig forvaltning af fiskeressourcerne.
 Artikel 5
 Den Fælles Videnskabelige Komité
 1. Den Fælles Videnskabelige Komité er sammensat af videnskabsfolk, hvoraf hver af de to parter udpeger lige mange. Hvis parterne beslutter det, kan deltagelsen i Den Fælles Videnskabelige Komité også omfatte observatører, herunder navnlig repræsentanter fra regionale fiskeriforvaltningsorganisationer som f.eks. CECAF.
 2. Den Fælles Videnskabelige Komité mødes mindst én gang om året i overensstemmelse med artikel 4, stk. 1, i fiskeripartnerskabsaftalen. Møderne afholdes i princippet skiftevis i Guinea-Bissau og i Den Europæiske Union. Efter anmodning fra en af parterne kan der ligeledes indkaldes til andre møder. Formandskabet for møderne udøves skiftevis af de to parter.
 3. Den Fælles Videnskabelige Komités opgaver omfatter bl.a. følgende aktiviteter:
 a)
 at indsamle data vedrørende den fiskeriindsats og de fangster, der foretages af nationale og udenlandske flåder, som fisker i Guinea-Bissaus eksklusive økonomiske zone efter de arter, der er omfattet af denne protokol
 b)
 at foreslå, følge eller analysere de årlige undersøgelsestogter og dermed bidrage til evalueringen af bestandene og gøre det muligt at fastlægge de fiskeri- og udnyttelsesmuligheder, der vil sikre bevarelsen af ressourcerne og deres økosystemer
 c)
 på grundlag heraf at udarbejde en årlig videnskabelig rapport om det fiskeri, der er omfattet af denne aftale
 d)
 på eget initiativ eller til efterkommelse af en anmodning fra Den Blandede Komité eller en af parterne at afgive enhver form for videnskabelig udtalelse om de forvaltningsforanstaltninger, der skønnes nødvendig for at sikre en bæredygtig udnyttelse af de bestande og det fiskeri, der er omfattet af denne protokol.
 Artikel 6
 Lukning af et fiskeri fra Guinea-Bissaus side
 1. Hvis Guinea-Bissau på grundlag af en udtalelse fra Den Fælles Videnskabelige Komité beslutter at lukke et fiskeri for at bevare ressourcer, mødes Den Blandede Komité for at analysere grundlaget for den pågældende beslutning, vurdere lukningens virkninger for EU-fartøjernes fiskeri inden for rammerne af denne aftale og træffe afgørelse om eventuelle korrigerende foranstaltninger.
 2. I de tilfælde, der er omhandlet i stk. 1, aftales der i Den Blandede Komité en proportionel nedsættelse af den i aftalen omhandlede finansielle modydelse, som EU skal betale, og i givet fald en kompensation til rederne.
 3. Enhver lukning af et fiskeri, som besluttes af Guinea-Bissau på grundlag


text:
af en videnskabelig udtalelse, anvendes uden forskelsbehandling på alle de fartøjer, der er berørt af dette fiskeri, også nationale fartøjer og fartøjer, der fører et tredjelands flag.
 Artikel 7
 Tilpasning af fiskerimuligheder efter fælles overenskomst
 De i artikel 1 omhandlede fiskerimuligheder kan justeres efter fælles overenskomst i Den Blandede Komité på grundlag af en henstilling fra Den Fælles Videnskabelige Komité. I så tilfælde skal den finansielle modydelse, der er omhandlet i artikel 2, stk. 2, litra a), tilpasses forholdsmæssigt og pro rata temporis, og der foretages de nødvendige ændringer i denne protokol og bilaget hertil.
 Artikel 8
 Forsøgsfiskeri
 1. Formålet med forsøgsfiskeri er at afprøve den tekniske gennemførlighed og økonomiske rentabilitet af nye former for fiskeri.
 2. Europa-Kommissionen meddeler Guinea-Bissaus myndigheder anmodningerne om licenser til forsøgsfiskeri på grundlag af et teknisk dossier med angivelse af:
 —
 fartøjets tekniske specifikationer
 —
 skibsofficerernes fagkundskaber om det pågældende fiskeri
 —
 forslag til tekniske parametre for forsøgstogtet (varighed, redskab, udforskningsområde osv.).
 3. Forsøgsfiskeritogter har en maksimal varighed på seks måneder. De er underlagt betalingen af et gebyr, der er fastsat af Guinea-Bissau.
 4. Der skal være en videnskabelig observatør fra flagstaten og en observatør udvalgt af Guinea-Bissau om bord under hele togtets varighed.
 5. De fangster, der er tilladt for forsøgsfiskeritogtet, fastsættes af Guinea-Bissaus myndigheder. De fangster, der falder inden for rammerne af og tages under forsøgstogtet, forbliver rederens ejendom. Fisk, som ikke har den forskriftsmæssige størrelse eller som i henhold til Guinea-Bissaus gældende lovgivning ikke må fanges, må ikke opbevares om bord eller markedsføres.
 6. De udførlige resultater af togtet meddeles Den Blandede Komité og Den Fælles Videnskabelige Komité med henblik på analyse.
 Artikel 9
 Nye fiskerimuligheder
 Hvis EU-fiskerfartøjer har interesse i fiskeri, der ikke er omhandlet i artikel 1 i denne protokol, rådfører parterne sig med Den Fælles Videnskabelige Komité. Parterne aftaler, hvilke betingelser der skal gælde for disse nye fiskerimuligheder, og ændrer denne protokollen og bilag hertil.
 Artikel 10
 EU-aktørers økonomiske integration i Guinea-Bissaus fiskerisektor
 1. De to parter forpligter sig til at fremme de europæiske aktørers økonomiske integration i alle grene af fiskerisektoren i Guinea-Bissau, herunder især befragtning af EU-fartøjer eller oprettelse af fællesforetagender.
 2. De to parter samarbejder om at bevidstgøre EU's private operatører om handels- og industrimæssige muligheder, navnlig inden for direkte investeringer, i hele fiskerisektoren i Guinea-Bissau.
 3. Inden for rammerne af samme mål kan Guinea-Bissau yde incitamenter til de operatører, der forpligter sig til at foretage sådanne investeringer.
 4. Parterne er enige om inden udgangen af 2012 at skabe en refleksionsgruppe, som de økonomiske operatører vil blive indbudt til at deltage i, for at identificere hindringer for investeringer i fiskerisektoren og foranstaltninger til afhjælpning deraf. Gruppen skal søge at foreslå, hvilke former for finansiering der er mulighed for til at gennemføre de identificerede tiltag.
 Artikel 11
 Datamatisering af handelen
 1. Guinea-Bissau og EU forpligter sig til hurtigst muligt at indføre de nødvendige datasystemer for elektronisk udveksling af alle oplysninger og dokumenter i forbindelse med aftalens gennemførelse.
 2. Den elektroniske udgave af et dokument vil under alle


text:
omstændigheder være sidestillet med papirudgaven.
 3. Guinea-Bissau og EU underretter straks hinanden om enhver funktionsfejl i edb-systemer. Oplysninger og dokumenter i forbindelse med aftalens gennemførelse erstattes så automatisk af papirudgaver efter de nærmere bestemmelser i bilaget.
 Artikel 12
 Databeskyttelse
 Guinea-Bissau forpligter sig til altid at behandle alle persondata om EU-fartøjer og deres fiskeri, der indsamles som led i aftalen, med omhu og i overensstemmelse med principperne om fortrolighed og databeskyttelse.
 Artikel 13
 Gældende national lovgivning
 1. Den Europæiske Unions fiskerfartøjers fisker i Guinea-Bissaus farvande efter gældende lovgivning i Guinea-Bissau, medmindre andet er bestemt i fiskeripartnerskabsaftalen, i denne protokol og i bilaget og tillæggene dertil.
 2. Guinea-Bissaus myndigheder underretter Europa-Kommissionen om enhver lovændring eller ny lovgivning, som berører fiskerisektoren.
 Artikel 14
 Suspension og revision af den finansielle modydelse
 1. Den finansielle modydelse, der er omhandlet i artikel 2, stk. 2, litra a) og b), kan revideres eller suspenderes efter samråd i Den Blandede Komité, hvis en eller flere af følgende betingelser er opfyldt:
 a)
 der er indtrådt usædvanlige hændelser, bortset fra naturfænomener, der gør det umuligt at fiske i Guinea-Bissaus eksklusive økonomiske zone
 b)
 de politiske retningslinjer, som ligger til grund for indgåelsen af denne protokol, er blevet ændret på væsentlige punkter, og en af parterne anmoder om, at bestemmelserne i protokollen tages op til revision med henblik på eventuel ændring
 c)
 Den Europæiske Union konstaterer, at menneskerettighederne og de demokratiske principper er blevet overtrådt på væsentlige og grundlæggende punkter i Guinea-Bissau, jf. Cotonou-aftalens artikel 9.
 2. Den Europæiske Union forbeholder sig ret til helt eller delvis at revidere eller suspendere den særlige finansielle modydelse omhandlet i protokollens artikel 2, stk. 2, litra b):
 a)
 hvis en evaluering foretaget af Den Blandede Komité viser, at resultaterne ikke er i tråd med programmeringen, og/eller
 b)
 hvis denne finansielle modydelse ikke udnyttes til formålet.
 3. Betalingen af den finansielle modydelse genoptages efter samråd og overenskomst mellem parterne, så snart den situation, der gik forud for begivenhederne omhandlet i stk. 1, er bragt i orden, og/eller når resultaterne af den finansielle gennemførelse omhandlet i stk. 2 berettiger det. Betalingen af den særlige finansielle modydelse, der er omhandlet i artikel 2, stk. 2, litra b), kan dog ikke finde sted efter en periode på 6 måneder efter protokollens udløb.
 4. Fiskeritilladelser til EU-fartøjer kan suspenderes sammen med betalingen af den finansielle modydelse, jf. artikel 2, stk. 2, litra a). I tilfælde af genoptagelse forlænges disse fiskeritilladelser med en periode svarende til den periode, hvor fiskeriet har været indstillet.
 Artikel 15
 Suspension af protokollens gennemførelse
 1. Gennemførelsen af denne protokol kan suspenderes på en af parternes initiativ efter samråd i Den Blandede Komité, hvis en eller flere af følgende betingelser er opfyldt:
 a)
 der er indtrådt usædvanlige hændelser, bortset fra naturfænomener, der gør det umuligt at fiske i Guinea-Bissaus eksklusive økonomiske zone
 b)
 de politiske retningslinjer, som ligger til grund for indgåelsen af denne protokol, er blevet ændret på væsentlige punkter, og en af parterne anmoder om, at bestemmelserne i protokollen tages op til revision med


text:
henblik på eventuel ændring
 c)
 en af parterne konstaterer, at menneskerettighederne og de demokratiske principper er blevet overtrådt på væsentlige og grundlæggende punkter i Guinea-Bissau, jf. Cotonou-aftalens artikel 9
 d)
 Den Europæiske Unions betaling af den finansielle modydelse, jf. artikel 2, stk. 2, litra a), udebliver af andre årsager end dem, der fastsættes i denne protokols artikel 14
 e)
 der er opstået en tvist mellem parterne, som ikke har kunnet løses i Den Blandede Komité
 f)
 en af parterne ikke overholder denne protokols bestemmelser.
 2. Hvis protokollens anvendelse suspenderes af andre årsager end dem, der er omhandlet i stk. 1, litra c), meddeler den part, der ønsker en sådan suspension, dette skriftligt mindst tre måneder inden den dato, hvor suspensionen træder i kraft. Suspension af protokollen af de årsager, der er omhandlet i stk. 1, litra c), træder i kraft straks efter, at beslutningen om suspension er truffet.
 3. I tilfælde af suspension fortsætter parterne med at holde samråd for at finde en mindelig løsning på deres tvist. Når en sådan løsning er fundet, anvendes protokollen på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.
 Artikel 16
 Varighed
 Denne protokol og det tilhørende bilag finder anvendelse i en periode på 3 år fra tidspunktet for dens midlertidige anvendelse i henhold til artikel 18, medmindre den opsiges i overensstemmelse med artikel 17.
 Artikel 17
 Opsigelse
 1. Ved opsigelse af denne protokol giver den part, der ønsker at opsige protokollen, mindst seks måneder inden den dato, hvor opsigelsen træder i kraft, skriftligt den anden part meddelelse om, at protokollen ønskes opsagt.
 2. Efter en opsigelsesmeddelelse som omhandlet i foregående stykke indleder parterne samråd.
 Artikel 18
 Midlertidig anvendelse
 Denne protokol anvendes midlertidigt fra datoen for undertegnelsen.
 Artikel 19
 Ikrafttræden
 Denne protokol og bilaget dertil træder i kraft på den dato, hvor parterne gensidigt meddeler hinanden, at de i den forbindelse nødvendige procedurer er afsluttet.
 For Den Europæiske Union
 For Republikken Guinea-Bissau
 BILAG
 BETINGELSER FOR EU-FARTØJERS FISKERI I GUINEA-BISSAUS FISKERIZONE
 KAPITEL I
 Generelle bestemmelser
 1. Udpegning af ansvarlige myndigheder
 Med henblik på anvendelsen af dette bilag, og medmindre andet er fastsat, forstås ved enhver henvisning til en ansvarlig myndighed i henholdsvis Den Europæiske Union (EU) og Guinea-Bissau følgende:
 i)
 for EU: Europa-Kommissionen, i givet fald via EU-delegationen
 ii)
 for Guinea-Bissau: det ministerium, der er ansvarligt for fiskeri.
 2. National eksklusiv økonomisk zone (EEZ)
 Inden protokollen træder i kraft, meddeler Guinea-Bissau EU de geografiske koordinater for Guinea-Bissaus EEZ og basislinjerne.
 3. Udpegning af lokal repræsentant
 Ethvert EU-fartøj, bortset fra tunfiskerfartøjer, der vil ansøge om fiskeritilladelse i henhold til den denne protokol, skal repræsenteres af en repræsentant med bopæl i Guinea-Bissau.
 4. Bankkonto
 Inden protokollen træder i kraft, giver Guinea-Bissau EU oplysning om, hvilken bankkonto eller hvilke bankkonti de beløb, som fiskerfartøjerne skal betale i henhold til aftalen, skal indsættes på. Omkostningerne i forbindelse med bankoverførslerne betales af rederne.
 KAPITEL II
 Fiskeritilladelser
 1. Forudsætninger for tildeling af fiskeritilladelse — berettigede fartøjer
 Fiskeritilladelser som omhandlet i


text:
aftalens artikel 6 udstedes på betingelse af, at det pågældende fartøj er registreret i EU-fiskerflåderegisteret, og at alle rederens, førerens eller fartøjets tidligere forpligtelser som følge af fiskeri i Guinea-Bissau i henhold til aftalen er opfyldt.
 2. Ansøgning om fiskeritilladelse
 2.1.
 EU indgiver en fiskeritilladelsesansøgning for hvert fartøj, der ønsker at fiske i henhold til aftalen, til Guinea-Bissau mindst 20 dage før datoen for den ønskede gyldighedsperiodes begyndelse på et skema som vist i tillægget.
 2.2.
 Ved hver førstegangsansøgning om fiskeritilladelse under den gældende protokol, eller ved ansøgning om fiskeritilladelse efter en teknisk ændring af det pågældende fartøj, indsendes der sammen med ansøgningen:
 i)
 bevis for betaling af den faste afgift for den ønskede fiskeritilladelses gyldighedsperiode
 ii)
 navn og adresse på fartøjets eventuelle lokale repræsentant
 iii)
 for så vidt angår trawlere, bevis for forudbetaling af det faste observatørbidrag
 iv)
 for så vidt angår trawlere, attest for fartøjets tonnage udstedt af flagstaten
 v)
 for så vidt angår trawlere, overensstemmelsesattest udstedt af Guinea-Bissau efter den tekniske inspektion af fartøjet
 vi)
 eventuelle andre dokumenter, som specifikt kræves i henhold til aftalen.
 2.3.
 Ved fornyelse af en fiskeritilladelse under den gældende protokol skal ansøgningen om fornyelse for et fartøj, hvis tekniske specifikationer ikke er blevet ændret, blot ledsages af et bevis for betaling af afgiften og eventuelt det faste observatørbidrag.
 3. Fast forudbetalt afgift
 3.1.
 Den faste afgift fastsættes efter den årlige sats for hver fartøjskategori anført i specifikationsbladene i tillægget til dette bilag. Den inkluderer alle nationale og lokale afgifter, undtagen havneafgifter og udgifter til tjenesteydelser.
 3.2.
 Hvis fiskeritilladelsens gyldighedsperiode er på under ét år, tilpasses den faste afgift forholdsmæssigt til den ønskede gyldighedsperiode. Den forhøjes eventuelt med et tillæg for kvartals- eller halvårsperioder efter de satser, der er fastlagt i de relevante specifikationsblade.
 4. Foreløbig liste over fartøjer med fiskeritilladelse
 4.1.
 Så snart Guinea-Bissau har modtaget ansøgningerne om fiskeritilladelse, opstiller det for hver fartøjskategori hurtigst muligt en foreløbig liste over ansøgerfartøjerne. Denne liste sendes straks til den nationale fiskerikontrolmyndighed og EU.
 4.2.
 EU sender den foreløbige liste til rederen eller dennes repræsentant. Hvis EU's kontor er lukket, kan Guinea-Bissau sende den foreløbige liste direkte til rederen eller dennes repræsentant med kopi til EU.
 5. Udstedelse af fiskeritilladelse
 5.1.
 Guinea-Bissau udsteder fiskeritilladelser til EU senest 20 dage efter modtagelse af hele ansøgningsmaterialet.
 5.2.
 Ved fornyelse af en fiskeritilladelse i protokollens gyldighedsperiode skal den nye fiskeritilladelse indeholde en utvetydig henvisning til den oprindelige fiskeritilladelse.
 5.3.
 EU sender fiskeritilladelsen til rederen eller dennes repræsentant. Hvis EU's kontor er lukket, kan Guinea-Bissau sende fiskeritilladelsen direkte til rederen eller dennes repræsentant med kopi til EU.
 6. Liste over fartøjer med fiskeritilladelse
 Så snart Guinea-Bissau har udstedt fiskeritilladelserne, opstiller det for hver fartøjskategori hurtigst muligt en endelig liste over de fartøjer, der har tilladelse til at fiske i Guinea-Bissaus fiskerizone. Denne liste sendes straks til den nationale fiskerikontrolmyndighed og EU og erstatter ovennævnte foreløbige liste.
 7. Fiskeritilladelsers gyldighedsperiode
 7.1.
 Fiskeritilladelserne udstedes for en periode på et kvartal, halvår eller år.
 7.2.
 Med henblik på bestemmelse af gyldighedsperiodens start


text:
forstås ved årlig periode:
 i)
 i protokollens første anvendelsesperiode, perioden mellem datoen for protokollens ikrafttræden og den 31. december samme år
 ii)
 derefter, hvert hele kalenderår
 iii)
 i protokollens sidste anvendelsesår, perioden fra den 1. januar til datoen for protokollens udløb.
 7.3.
 En gyldighedsperiode for et kvartal eller et halvår starter den første dag i hver måned. Fiskeritilladelsernes gyldighedsperiode må dog ikke strække sig længere end til den 31. december i udstedelsesåret.
 8. Medbringelse af fiskeritilladelse
 8.1.
 Fiskeritilladelsen skal altid være om bord på fartøjet.
 8.2.
 Tunfiskerfartøjer og langlinefartøjer med flydeline har dog tilladelse til at fiske, så snart de er opført på ovennævnte foreløbige liste. I så fald skal de pågældende fartøjer altid medføre den foreløbige liste, indtil de har fået udstedt fiskeritilladelse.
 9. Overdragelse af fiskeritilladelse
 9.1.
 En tilladelse udstedes for et specifikt fartøj og kan ikke overdrages.
 9.2.
 I tilfælde af force majeure og på anmodning af EU udskiftes fiskeritilladelsen dog med en ny tilladelse, der udstedes til et andet fartøj svarende til det fartøj, som skal udskiftes.
 9.3.
 En sådan overdragelse foregår på den måde, at rederen eller dennes repræsentant i Guinea-Bissau leverer den fiskeritilladelse, der skal udskiftes, tilbage, og at Guinea-Bissau hurtigst muligt udsteder erstatningstilladelsen. Erstatningstilladelsen udstedes til rederen eller dennes repræsentant hurtigst muligt efter, at den fiskeritilladelse, der skal udskiftes, er leveret tilbage. Erstatningstilladelsen er gyldig fra den dag, hvor den tilladelse, der skal udskiftes, leveres tilbage.
 9.4.
 For trawlere gælder det, at hvis det fartøj, der erstatter et andet, har en større bruttoregistertonnage (BRT) end det erstattede fartøj, betales den supplerende afgift pro rata i forhold til tonnageforskellen og den resterende gyldighedsperiode. Den supplerende afgift betales af rederen, når fiskeritilladelsen overdrages.
 9.5.
 Guinea-Bissau ajourfører hurtigst muligt listen over fartøjer med fiskeritilladelse. Den nye liste sendes straks til den nationale fiskerikontrolmyndighed og EU.
 10. Hjælpefartøjer
 10.1.
 På anmodning af EU giver Guinea-Bissau tilladelse til, at EU-fartøjer med fiskeritilladelse benytter hjælpefartøjer. Hjælpefartøjer skal sejle under en EU-medlemsstats flag eller tilhøre et EU-selskab og må ikke være udstyret til fiskeri.
 10.2.
 Guinea-Bissau opstiller listen over de hjælpefartøjer, der har fået udstedt tilladelse, og meddeler den hurtigst muligt til den nationale fiskerikontrolmyndighed og EU.
 10.3.
 Hjælpefartøjer skal være i besiddelse af en behørig tilladelse, der er udstedt i overensstemmelse med Guinea-Bissaus lovgivning.
 11. Teknisk inspektion (trawlere)
 11.1.
 En gang om året eller efter en ændring af fartøjets tonnage, eller hvis anvendelsen af andre fiskeredskaber medfører en ændring af fiskerikategori, skal enhver form for EU-trawlere indfinde sig i en havn i Guinea-Bissau for at undergå en teknisk inspektion i overensstemmelse med Guinea-Bissaus gældende lovgivning.
 11.2.
 Formålet med den tekniske inspektion er at kontrollere, om fartøjets tekniske specifikationer og de fiskeredskaber, der er om bord, opfylder bestemmelserne, og om bestemmelserne om påmønstring af nationale sømænd er overholdt.
 11.3.
 Guinea-Bissau skal gennemføre den tekniske inspektion inden for højst 48 timer efter trawlerens ankomst til havnen.
 11.4.
 Efter den tekniske inspektion udsteder Guinea-Bissau hurtigst muligt en overensstemmelsesattest til fartøjets fører og sender en kopi deraf til EU.
 11.5.
 Overensstemmelsesattesten gælder for


text:
1 år. Der skal dog indhentes en ny overensstemmelsesattest ved enhver ændring til eller fra rejefiskeri. Desuden er det nødvendigt med en ny overensstemmelsesattest i tilfælde af, at fartøjet forlader Guinea-Bissaus EEZ i en periode på over 45 dage.
 11.6.
 Overensstemmelsesattesten skal altid være om bord på fartøjet.
 11.7.
 Udgifterne til den tekniske inspektion afholdes af rederen og svarer til det beløb, der er fastsat i tariffen i Guinea-Bissaus lovgivning. Disse udgifter må ikke være højere end de beløb, der betales for samme ydelse af de nationale fartøjer eller fartøjer med tredjelandsflag.
 KAPITEL III
 Tekniske foranstaltninger
 1.
 De tekniske foranstaltninger, der gælder for fartøjer med fiskeritilladelse med hensyn til fiskeriområde, fiskeredskaber og bifangster, er fastsat i specifikationsbladene i tillægget til dette bilag for de enkelte fiskerikategorier.
 2.
 Tunfiskerfartøjer og langlinefartøjer med flydeline skal overholde alle henstillingerne fra ICCAT.
 KAPITEL IV
 Fangstopgørelse
 1. Fiskerilogbog
 1.1.
 Føreren af et EU-fartøj, der fisker i henhold til aftalen, fører en fiskerilogbog som vist i tillægget til dette bilag for hver fiskerikategori. Fiskerilogbogen føres af fartøjsføreren for hver dag, hvor fartøjet befinder sig i Guinea-Bissaus fiskerizone.
 1.2.
 Fartøjsføreren registrerer hver dag i fiskerilogbogen fangstmængden af hver art, identificeret ved artens alfa-3-FAO-kode, om bord, udtrykt i kilogram levende vægt eller i givet fald antal fisk. For hver hovedart registrerer fartøjsføreren også nulfangst.
 1.3.
 Fartøjsføreren registrerer i fiskerilogbogen også hver dag den eventuelle udsmidsmængde af hver art, udtrykt i kilogram levende vægt eller i givet fald antal fisk.
 1.4.
 Fiskerilogbogen udfyldes letlæseligt med blokbogstaver og underskrives af fartøjsføreren.
 1.5.
 Fartøjsføreren er ansvarlig for, at de data, der registreres i fiskerilogbogen, er korrekte.
 2. Fangstopgørelse
 2.1.
 Fartøjsføreren rapporterer fartøjets fangster ved til Guinea-Bissau at indgive sine fiskerilogbøger for den periode, hvor fartøjet har befundet sig i Guinea-Bissaus fiskerizone.
 2.2.
 Fiskerilogbøgerne indgives efter følgende nærmere bestemmelser:
 i)
 ved anløb af havn i Guinea-Bissau afleveres hver original fiskerilogbog til Guinea-Bissaus lokale repræsentant, som skriftligt bekræfter modtagelsen
 ii)
 hvis fiskerfartøjet forlader Guinea-Bissaus fiskerizone uden at have anløbet havn i Guinea-Bissau, indgives hver original fiskerilogbog senest 14 dage efter anløb af anden havn og under alle omstændigheder senest 30 dage efter, at fartøjet har forladt Guinea-Bissaus fiskerizone:
 a)
 pr. brev adresseret til Guinea-Bissau
 b)
 pr. fax til et nummer meddelt af Guinea-Bissau
 c)
 eller pr. e-mail.
 2.3.
 Hvis Guinea-Bissau er i stand til at modtage fangstopgørelser pr. e-mail, sender fartøjsføreren fiskerilogbøgerne til Guinea-Bissau pr. e-mail til en e-mail-adresse meddelt af Guinea-Bissau. Guinea-Bissau anerkender straks modtagelsen pr. e-mail.
 2.4.
 Fartøjsføreren sender en kopi af alle fiskerilogbøger til EU. For tunfiskerfartøjer og langlinefartøjer med flydeline sender fartøjsføreren også en kopi af alle fiskerilogbøger til ét af følgende videnskabelige institutter:
 i)
 IRD (Institut de recherche pour le développement)
 ii)
 IEO (Instituto Español de Oceanografía), eller
 iii)
 INIAP (Instituto Nacional de investigação agrária e das Pescas).
 2.5.
 Hvis fartøjet vender tilbage til Guinea-Bissaus fiskerizone i fiskeritilladelsens gyldighedsperiode, indgives der en ny fiskeri- og fangstopgørelse.
 2.6.
 Hvis bestemmelserne i dette kapitel ikke overholdes, kan Guinea-Bissau suspendere det pågældende fartøjs fiskeritilladelse, indtil Guinea-Bissau har modtaget en eventuelt manglende


text:
fangstopgørelse, og straffe rederen efter sanktionsbestemmelserne i den gældende nationale lovgivning. Ved gentagne overtrædelser kan Guinea-Bissau nægte at forny en fiskeritilladelse. Guinea-Bissau underretter hurtigst muligt EU om enhver sanktion i den forbindelse.
 3. Overgang til et elektronisk system
 Fra den 1. januar 2013 skal EU-fartøjerne registrere og meddele Guinea-Bissau data om fiskeri, der har fundet sted i henhold til denne aftale, elektronisk i overensstemmelse med bestemmelserne i tillægget til dette bilag.
 4. Opgørelse over afgifter for tunfiskerfartøjer og langlinefartøjer med flydeline
 4.1.
 På grundlag af fangstopgørelserne som bekræftet af ovennævnte videnskabelige institutter udarbejder EU for hvert tunfiskerfartøj og langlinefartøj med flydeline en endelig opgørelse over, hvor meget de enkelte fartøjer skal betale i afgift for deres fiskeri i det foregående kalenderår.
 4.2.
 EU meddeler den endelige opgørelse til Guinea-Bissau og rederen inden den 15. juni i året efter det år, hvor fangsterne har fundet sted.
 4.3.
 Hvis den endelige opgørelse lyder på et højere beløb end den forudbetalte faste afgift for fiskeritilladelsen, betaler rederen hurtigst muligt saldoen til Guinea-Bissau. Hvis den endelige opgørelse lyder på et lavere beløb end den faste afgift, får rederen ikke penge tilbage.
 KAPITEL V
 Landing og omladning
 1.
 Føreren af et EU-fartøj, der ønsker at lande fangster i en havn i Guinea-Bissau eller at omlade fangster taget i Guinea-Bissaus fiskerizone, giver mindst 24 timer i forvejen Guinea-Bissau meddelelse om følgende:
 a)
 navnet på det fiskerfartøj, der ønsker at landes eller omlades fangster
 b)
 landings- eller omladningshavn
 c)
 forventet dato og klokkeslæt for landing eller omladning
 d)
 mængde (i kilogram levende vægt eller i givet fald antal fisk) af hver art, der skal landes eller omlades (angivet ved hjælp af artens alfa-3-FAO-kode)
 e)
 ved omladning, modtagerfartøjets navn.
 2.
 Ved omladning skal fartøjsføreren sikre, at modtagerfartøjet er i besiddelse af en tilladelse, som de kompetente myndigheder har udstedt for en sådan omladning.
 3.
 Omladningen bør finde sted på en havns red i Guinea-Bissau. Omladning på havet er forbudt.
 4.
 Hvis disse bestemmelser ikke overholdes, anvendes de relevante sanktioner i Guinea-Bissaus lovgivning.
 KAPITEL VI
 Satellitbaseret fartøjsovervågningssystem (FOS)
 1. Fartøjspositionsmeldinger — FOS
 1.1.
 EU-fartøjer med fiskeritilladelse skal, når de befinder sig i Guinea-Bissaus fiskerizone, være udstyret med et satellitbaseret overvågningssystem (fartøjsovervågningssystem — FOS), som sikrer automatisk og løbende transmission hver time af fartøjernes position til fiskeriovervågningscentret (FOC) i fartøjernes flagstat.
 1.2.
 Hver positionsmelding skal:
 i)
 indeholde følgende oplysninger:
 a)
 fartøjets identifikation
 b)
 fartøjets seneste geografiske position (længde, bredde) med en fejlmargin på under 500 m og et konfidensinterval på 99 %
 c)
 dato og klokkeslæt for registrering af position
 d)
 fartøjets fart og kurs
 ii)
 opfylde de krav til format, der er fastsat i tillægget.
 1.3.
 Den position, der registreres ved indsejling i Guinea-Bissaus fiskerizone, identificeres ved koden »ENT«. Alle efterfølgende positioner identificeres ved koden »POS«, bortset fra den første position, der registreres efter udsejling af Guinea-Bissaus fiskerizone, og som identificeres ved koden »EXI«.
 1.4.
 Flagstatens FOC er ansvarlig for automatisk behandling og i givet fald elektronisk transmission af positionsmeldinger. Positionsmeldingerne registreres på en sikker måde og opbevares i


text:
tre år.
 2. Fremsendelse af positionsmeldinger for fartøjet i tilfælde af defekt FOS
 2.1.
 Fartøjsføreren sørger for, at fartøjets FOS altid er fuldt funktionsdygtigt, og at positionsmeldinger sendes korrekt til flagstatens FOC.
 2.2.
 Hvis fartøjets FOS er defekt, skal det repareres eller udskiftes inden en måned. Efter denne frist, og hvis der ikke er foretaget reparation, vil fartøjet ikke længere have tilladelse til at fiske i Guinea-Bissaus zone.
 2.3.
 Fartøjer, der fisker i Guinea-Bissaus fiskerizone med defekt FOS, sender deres positionsmeldinger med alle de i punkt 1.2. angivne oplysninger pr. e-mail, via radio eller pr. fax til flagstatens FOC mindst hver fjerde time.
 3. Sikker fremsendelse af positionsmeldinger til Guinea-Bissaus FOC
 3.1.
 Så snart Guinea-Bissau har etableret et operationelt FOC, fremsender flagstatens FOC automatisk positionsmeldingerne for de berørte fartøjer til Guinea-Bissaus FOC. Flagstatens og Guinea-Bissaus FOC udveksler e-mail-adresser og giver hurtigst muligt hinanden meddelelse om eventuelle ændringer.
 3.2.
 Fremsendelsen af positionsmeldinger mellem flagstatens og Guinea-Bissaus FOC sker elektronisk efter et sikkert kommunikationssystem.
 3.3.
 Guinea-Bissaus FOC og flagstatens FOC underretter hurtigst muligt hinanden, hvis der ikke længere regelmæssigt modtages positionsmeldinger for et fartøj med fiskeritilladelse, og det pågældende fartøj ikke har meddelt, at det er sejlet ud af fiskerizonen.
 4. Funktionsfejl i kommunikationssystemet
 4.1.
 Guinea-Bissau er ansvarlig for, at dets elektroniske udstyr er kompatibelt med det elektroniske udstyr, som flagstatens FOC anvender, og giver hurtigst muligt EU meddelelse om eventuelle funktionsfejl i forbindelse med fremsendelse og modtagelse af positionsmeldinger med henblik på snarest muligt at få løst det pågældende tekniske problem. Eventuelle tvister forelægges for Den Blandede Komité.
 4.2.
 Fartøjsføreren betragtes om ansvarlig for enhver påvist manipulation af fartøjets FOS med henblik på at forstyrre systemets drift eller forfalske positionsmeldinger. Eventuelle overtrædelser straffes efter gældende lovgivning i Guinea-Bissau.
 5. Ændring af positionsmeldingshyppighed
 5.1.
 Ved begrundet mistanke om overtrædelse kan Guinea-Bissau sende en anmodning til flagstatens FOC med kopi til EU om at reducere positionsmeldingsintervallet for et fartøj til tredive minutter i en vis undersøgelsesperiode. Guinea-Bissau sender bevismaterialet til flagstatens FOC og til EU. Flagstatens FOC sender hurtigst muligt positionsmeldingerne efter den reducerede hyppighed til Guinea-Bissau. Guinea-Bissau underretter straks flagstatens FOC og EU om undersøgelsesprocedurens afslutning.
 5.2.
 Når undersøgelsesperioden er afsluttet, underretter Guinea-Bissau flagstatens FOC og EU om en eventuel opfølgning.
 KAPITEL VII
 Kontrol
 1. Indsejling i og udsejling af Guinea-Bissaus fiskerizone
 1.1.
 EU-fartøjer med fiskeritilladelse giver mindst 24 timer før hver indsejling i eller udsejling af Guinea-Bissaus fiskerizone, Guinea-Bissau meddelelse om sådan ind- eller udsejling. For tunfiskerfartøjer og langlinefartøjer med flydeline er fristen kun på 6 timer.
 1.2.
 Når fartøjet meddeler, at det agter at sejle ind i eller ud, meddeler det særligt:
 i)
 forventet dato, klokkeslæt og position for ind- eller udsejling
 ii)
 mængde af hver art om bord, identificeret ved artens alfa-3-FAO-kode, udtrykt i kilogram levende vægt eller i givet fald antal fisk
 iii)
 varernes præsentation.
 1.3.
 Sådan meddelelse sendes om muligt pr. e-mail, men ellers pr. fax eller via radio, alt efter tilfældet, til en e-mail-adresse, et faxnummer eller en radiofrekvens meddelt af Guinea-Bissau. Guinea-Bissau giver hurtigst muligt


text:
de berørte fartøjer og EU meddelelse om eventuelle ændringer af e-mail-adresse, faxnummer eller radiofrekvens.
 1.4.
 Ethvert fartøj, der tages i at fiske i Guinea-Bissaus fiskerizone uden i forvejen at have meddelt sin tilstedeværelse, betragtes som et fartøj, der fisker uden tilladelse.
 2. Inspektioner
 2.1.
 Førerne af EU-fartøjer, der fisker i Guinea-Bissaus farvande, skal tillade, at tjenestemænd fra Guinea-Bissau, der har til opgave at foretage fiskeriinspektion, kommer om bord, og skal bistå dem med ombordstigningen og i deres arbejde.
 2.2.
 Sådanne tjenestemænd må ikke opholde sig om bord længere end nødvendigt for at udføre deres opgaver.
 2.3.
 Efter hver inspektion får fartøjsføreren en officiel besøgsrapport.
 KAPITEL VIII
 Overtrædelser
 1. Behandling af overtrædelser
 1.1.
 Alle overtrædelser, som et EU-fartøj med fiskeritilladelse i henhold til bestemmelserne i dette bilag begår, registreres i en inspektionsrapport.
 1.2.
 Fartøjsførerens underskrift af inspektionsrapporten indskrænker ikke rederens ret til at forsvare sig mod den formodede overtrædelse.
 2. Opbringning af fartøjer — Informationsmøde
 2.1.
 Et EU-fartøj, der har begået en overtrædelse, kan pålægges at indstille sit fiskeri og, hvis det befinder sig på havet, at anløbe havn i Guinea-Bissau, hvis der er hjemmel til det i Guinea-Bissaus lovgivning for den pågældende overtrædelse.
 2.2.
 Guinea-Bissau giver EU meddelelse om enhver opbringning af EU-fartøjer med fiskeritilladelse senest 48 timer efter opbringning. Sammen med en sådan meddelelse fremlægges der bevis for den pågældende overtrædelse.
 2.3.
 Inden der træffes foranstaltninger over for fartøjet, fartøjsføreren eller lasten, bortset fra foranstaltninger, der skal sikre beviserne, arrangerer Guinea-Bissau på anmodning af EU senest én arbejdsdag efter meddelelsen om fartøjets opbringning et informationsmøde for at få belyst de forhold, der førte til fartøjets opbringning, og for at informere om eventuelle følger. Fartøjets flagstat kan sende en repræsentant til sådanne informationsmøder.
 3. Sanktioner i forbindelse med overtrædelse — Mæglingsprocedure
 3.1.
 Sanktionen for overtrædelsen fastsættes af Guinea-Bissau efter gældende national lovgivning.
 3.2.
 Hvis en overtrædelse skal afgøres ved en retlig procedure, indledes der, inden en sådan procedure iværksættes, en mæglingsprocedure mellem Guinea-Bissau og EU for at bestemme sanktionens art og størrelse. I en sådan mæglingsprocedure kan der deltage en repræsentant for flagstaten. Mæglingsproceduren afsluttes senest fire dage efter meddelelsen om fartøjets opbringning.
 4. Retlig procedure — Bankgaranti
 4.1.
 Hvis mæglingsproceduren slår fejl, og overtrædelsen indbringes for den ansvarlige retlige myndighed, stiller det overtrædende fartøjs reder en bankgaranti i en bank udpeget af Guinea-Bissau på et beløb, der fastsættes af Guinea-Bissau, og som skal dække udgifterne i forbindelse med fartøjets opbringning, den forventede bøde og en eventuel erstatning. Bankgarantien frigives først, når den retlige procedure er afsluttet.
 4.2.
 Bankgarantien frigives og betales tilbage til rederen staks efter domsafsigelsen således:
 a)
 det fulde beløb, hvis der ikke er idømt nogen sanktion
 b)
 saldobeløbet, hvis der idømmes en sanktion i form af en bøde, der er mindre end den stillede bankgaranti.
 4.3.
 Guinea-Bissau underretter EU om resultatet af den retlige procedure senest 8 dage efter domsafsigelse.
 5. Frigivelse af fartøj
 Fartøjet kan forlade havnen, så snart de forpligtelser, der følger af mæglingsproceduren, er opfyldt, eller så snart der er stillet en bankgaranti.


text:
KAPITEL IX
 Påmønstring af sømænd
 1. Antal sømænd, der skal påmønstres
 1.1.
 I løbet af fiskeritilladelses gyldighedsperiode påmønstrer hver EU-trawler guinea-bissauiske sømænd således:
 i)
 fire sømænd ved en kapacitet på under 250 BRT
 ii)
 fem sømænd ved en kapacitet på 250-400 BRT
 iii)
 seks sømænd ved en kapacitet på 400-650 BRT
 iv)
 syv sømænd ved en kapacitet på over 650 BRT.
 1.2.
 EU-fartøjernes redere bestræber sig for at påmønstre yderligere guinea-bissauiske sømænd.
 2. Frit valg af sømænd
 2.1.
 Guinea-Bissau fører en vejledende liste over sømænd, der er kvalificeret til at påmønstre EU-fartøjer.
 2.2.
 Rederen eller dennes repræsentant vælger frit fra denne liste sømænd til påmønstring og meddeler Guinea-Bissau navnene på dem, der er blevet opført på besætningslisten.
 3. Kontrakter
 3.1.
 Ansættelseskontrakten for sømænd udfærdiges af rederen eller dennes repræsentant og den pågældende sømand, der eventuelt kan være repræsenteret af sin fagforening, i samarbejde med Guinea-Bissau. I kontrakten fastsættes bl.a. påmønstringsdato og -havn.
 3.2.
 Kontrakten sikrer, at sømanden omfattes af den relevante socialsikringsordning i Guinea-Bissau. I kontrakten indgår der en livsforsikring, en sygeforsikring og en ulykkesforsikring.
 3.3.
 Underskriverne får hver en kopi af kontrakten.
 3.4.
 De guinea-bissauiske sømænd er omfattet af Den Internationale Arbejdsorganisations (ILO's) erklæring om grundlæggende principper og rettigheder i forbindelse med arbejdet. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.
 4. Aflønning af sømænd
 4.1.
 De guinea-bissauiske sømænds hyre betales af rederne. Den fastsættes, inden der udstedes fiskeritilladelse, og efter aftale mellem reder eller dennes repræsentant og Guinea-Bissau.
 4.2.
 Hyren må ikke være lavere end den hyre, der betales til besætninger på guinea-bissauiske fartøjer, eller lavere end ILO-normerne.
 5. Sømændenes forpligtelser
 Sømanden melder sig hos føreren af det fartøj, han skal påmønstre, dagen før den påmønstringsdato, der er fastsat i kontrakten. Fartøjsføreren giver sømanden meddelelse om påmønstringsdato og -klokkeslæt. Hvis sømanden ikke møder op på den dato og det klokkeslæt, der er fastsat for hans påmønstring, betragtes kontrakten med den pågældende sømand som ophævet. Han erstattes af en anden guinea-bissauisk sømand, idet dette ikke må forsinke fartøjets afsejling.
 KAPITEL X
 Observatører
 1. Fiskeriobservation
 1.1.
 Fartøjer med fiskeritilladelse er omfattet af en fiskeriobservationsordning, der er en del af aftalen.
 1.2.
 For så vidt angår tunfiskerfartøjer og langlinefartøjer med flydeline, holder de to parter hurtigst muligt samråd med de relevante tredjelande om oprettelse af en ordning med regionale observatører og om valg af kompetent fiskeriorganisation.
 1.3.
 De øvrige fartøjer tager en observatør, der er udpeget af Guinea-Bissau, om bord.
 2. Udpegede fartøjer og observatører
 2.1.
 Samtidig med udstedelsen af fiskeritilladelse meddeler Guinea-Bissau EU og rederen eller dennes repræsentant, hvilke fartøjer og observatører der er udpeget, og hvor længe observatørerne skal være om bord på de enkelte fartøjer. Guinea-Bissau giver hurtigst muligt EU og rederen eller dennes repræsentant meddelelse om eventuelle ændringer med hensyn til de udpegede fartøjer eller observatører.
 2.2.
 Observatøren må ikke opholde sig længere om bord, end det er nødvendigt for at kunne udføre sine opgaver.
 3. Fast finansielt bidrag
 Ved betalingen af afgiften betaler


text:
rederen for hvert fartøj et fast beløb på 6 000 EUR pr. år, tilpasset pro rata temporis i forhold til gyldighedsperioden for de udpegede fartøjers fiskeritilladelse, til Guinea-Bissau.
 4. Observatørens løn
 Observatørens løn og sociale bidrag betales af Guinea-Bissau.
 5. Betingelser for ombordtagning af observatører
 5.1.
 Betingelserne for observatørens ombordtagning aftales mellem rederen eller dennes repræsentant og Guinea-Bissau.
 5.2.
 Observatøren behandles om bord som officer. Observatørens logi om bord afhænger dog af fartøjet tekniske struktur.
 5.3.
 Kost og logi om bord betales af rederen.
 5.4.
 Fartøjsføreren træffer på sit ansvarsområde alle nødvendige forholdsregler til at sikre observatørens fysiske sikkerhed og psykiske velbefindende.
 5.5.
 Observatøren skal have adgang til alle faciliteter, der er nødvendige, for at han kan udføre sine opgaver. Observatøren skal have adgang til kommunikationsmidler, til dokumenter vedrørende fartøjets fiskeri, bl.a. fiskerilogbog og navigationsbog, og til de dele af fartøjet, som er direkte knyttet til de observatøropgaver, observatøren skal udføre.
 6. Observatørens forpligtelser
 I den tid, hvor observatøren er om bord, sørger denne for:
 a)
 at træffe passende foranstaltninger til at undgå at afbryde eller hindre fiskeriet
 b)
 at behandle materiel og udstyr om bord med respekt
 c)
 at respektere, at alle dokumenter vedrørende fartøjet er fortrolige.
 7. Ombordtagning og ilandsætning af observatører
 7.1.
 Observatøren tages om bord i en havn valgt af rederen.
 7.2.
 Rederen eller denne repræsentant giver mindst 10 dage før ombordtagning Guinea-Bissau meddelelse om, på hvilken dato og i hvilken havn observatøren tages om bord. Tages observatøren om bord i et andet land, afholder rederen hans rejseudgifter til ombordtagningshavnen.
 7.3.
 Hvis observatøren ikke sættes i land i en havn i Guinea-Bissau, betaler rederen, hvad det koster for observatøren at komme tilbage til Guinea-Bissau så hurtigt som muligt.
 8. Observatørens opgaver
 Observatøren har til opgave:
 a)
 at observere fartøjets fiskeri
 b)
 at kontrollere fartøjets position under fiskeriet
 c)
 at udføre opgaver som led i videnskabelige programmer, herunder udtagning af biologiske prøver
 d)
 at registrere, hvilke fiskeredskaber der anvendes
 e)
 at kontrollere fangstdataene i fiskerilogbogen for så vidt angår fangster taget i Guinea-Bissaus fiskerizone
 f)
 at kontrollere bifangstprocenter på grundlag af bestemmelserne i specifikationsbladene for hver kategori og anslå udsmid
 g)
 mindst én gang om ugen pr. radio at indberette sine observationer, herunder ombordværende hoved- og bifangster.
 9. Observatørens rapport
 9.1.
 Inden observatøren forlader fartøjet, fremlægger denne en observationsrapport for fartøjsføreren. Føreren af fartøjet kan anføre eventuelle bemærkninger i observationsrapporten. Rapporten underskrives af observatøren og fartøjsføreren. Fartøjsføreren får en kopi af observationsrapporten.
 9.2.
 Observatøren sender sin rapport til Guinea-Bissau. Data vedrørende fangst og udsmid meddeles til Guinea-Bissaus videnskabelige institut (CIPA), som efter at have behandlet og analyseret dem forelægger dem for Den Fælles Videnskabelige Komité.
 Tillæg
 1 —
 Formular til ansøgning om fiskerilicens
 2 —
 Fangst- og indsatsstatistikker
 3 —
 Logbog for tunfiskerfartøjer
 4 —
 Elektronisk registrering af fiskeri
 5 —
 Fremsendelse af FOS-meddelelser til Guinea-Bissau
 6 —
 Specifikationsblade for hver kategori
 Tillæg 1
 FORMULAR TIL ANSØGNING OM FISKERILICENS
 Tillæg 2
 Tillæg 3
 LOGBOG FOR TUNFISKERFARTØJER
 Tillæg 4
 ELEKTRONISK REGISTRERING AF FISKERI
 Elektroniske registrerings- og indberetningssystemer
 1.


text:
Ethvert EU-fartøj, der fisker i henhold til denne protokol, skal være udstyret med et elektronisk registrerings- og indberetningssystem, herefter kaldet ERS-system (ERS — Electronic Reporting System), som er operationelt og i stand til at registrere og fremsende data vedrørende fiskeri, herefter kaldet ERS-data, så længe fartøjet befinder sig i Guinea-Bissaus farvande. Et EU-fartøj, som ikke er udstyret med ERS-systemet, eller hvis ERS-system ikke fungerer, må ikke påbegynde fiskeri i Guinea-Bissaus farvande.
 2.
 Flagmedlemsstaten og Guinea-Bissau sikrer, at deres nationale fiskeriovervågningscentre (FOC) er udstyret med edb-udstyr og råder over det programmel, der er nødvendigt til at sikre en automatisk fremsendelse af ERS-data i det XML-format, der findes på http://ec.europa.eu/cfp/control/codes/index_en.htm, og elektronisk lagring af ERS-data i en periode på mindst 3 år. Enhver ændring eller ajourføring af formatet skal være identificeret og dateret og træder i kraft efter en frist på 6 måneder.
 3.
 Til fremsendelse af ERS-data anvendes elektroniske kommunikationsmidler, der forvaltes af Europa-Kommissionen på EU's vegne.
 4.
 Parterne sikrer, at ERS-dataene registreres sekventielt.
 5.
 Flagmedlemsstaten og Guinea-Bissau sikrer, at deres FOC udveksler de navne, elektroniske adresser og telefon- og faxnumre, der måtte være nyttige. Enhver senere ændring af disse data meddeles hurtigst muligt.
 Fremsendelse af ERS-data
 6.
 Ethvert EU-fartøj, der fisker i henhold til denne protokol:
 a)
 fører en elektronisk logbog for hver dag, hvor fartøjet befinder sig i Guinea-Bissaus farvande. Hver art angives ved hjælp af alfa-3-FAO-koden, i kilogram levende vægt eller i givet fald antal fisk
 b)
 meddeler uanset bestemmelserne i kapitel VII ved hver indsejling i eller udsejling fra Guinea-Bissaus farvande, hvilke mængder der findes om bord for hver af de arter, der er angivet i fiskeritilladelsen
 c)
 registrerer de fangster, der er taget i Guinea-Bissaus farvande, for hver art og hvert træk med angivelse af fangstmængder og udsmid. For de arter, der er angivet i fiskeritilladelsen, skal fartøjsføreren ligeledes angive, hvis der ikke har fundet fangster sted
 d)
 registrerer uanset bestemmelserne i kapitel V de mængder, der omlades og/eller landes, for hver art
 e)
 sender elektronisk ERS-data til sin flagstats FOC inden kl. 23:59 UTC.
 7.
 Fartøjsføreren har ansvaret for, at de registrerede og transmitterede ERS-data er nøjagtige.
 8.
 Flagstaten sikrer, at dens FOC hurtigst muligt sender ERS-dataene til Guinea-Bissaus FOC i overensstemmelse med de procedurer og i det format, der er angivet under nr. 2.
 9.
 Guinea-Bissaus FOC:
 a)
 behandler alle ERS-data fortroligt
 b)
 sender ERS-dataene til FOC'en for fartøjets flagstat senest 48 timer efter, at hver omladning og/eller landing er afsluttet.
 Tekniske fejl
 10.
 Et EU-fartøjs flagstat sikrer, at fartøjsføreren, rederen eller dennes repræsentant hurtigst muligt underrettes om enhver teknisk fejl i ERS-systemet på det pågældende fartøj.
 11.
 Hvis der opstår en teknisk fejl i ERS-systemet, sikre fartøjsføreren og/eller rederen, at ERS-systemet repareres eller udskiftes inden på en frist på en måned, efter at fejlen er opstået.
 12.
 Ethvert EU-fartøj, der fisker med et defekt ERS-system, sender hver dag inden kl. 23.59 UCT ERS-dataene til sin flagstat ved hjælp af enhver anden form for elektronisk kommunikationsmiddel, der er til rådighed.
 Manglende modtagelse af ERS-data


text:
13.
 Guinea-Bissaus FOC underretter hurtigst muligt den kompetente flagstats FOC og EU om enhver afbrydelse i fremsendelsen af ERS-data fra et EU-fartøj, som fisker i henhold til denne protokol.
 14.
 Straks efter modtagelsen af denne underretning undersøger flagstatens FOC hurtigst muligt, hvorfor ERS-dataene ikke er blevet sendt, og træffer passende foranstaltninger for at løse problemet. Flagstatens FOC underretter hurtigst muligt Guinea-Bissaus FOC og EU om de identificerede årsager og de foranstaltninger, der er truffet til at løse problemet.
 15.
 Flagstatens FOC sender hurtigst muligt de manglende ERS-data til Guinea-Bissaus FOC.
 16.
 Hvis Guinea-Bissaus FOC er ude af drift, meddeler Den Europæiske Union på månedsbasis Guinea-Bissau de aggregerede ERS-data for de EU-fartøjer, der har fisket i Guinea-Bissaus farvande.
 Tillæg 5
 FREMSENDELSE AF FOS-MEDDELELSER TIL GUINEA-BISSAU
 Dataelement
 Feltkode
 Obligatorisk/fakultativ
 Bemærkninger
 Record påbegyndt
 SR
 O
 Systemdata — viser, at ny record starter
 Adresse
 AD
 O
 Meddelelsesdata — modtagerens Alfa-3-ISO-landekode
 Afsender
 FR
 O
 Meddelelsesdata — afsenderens Alfa-3-ISO-landekode
 Record-nummer
 RN
 F
 Meddelelsesdata — underretningens serienummer i det relevante år
 Record-dato
 RD
 F
 Meddelelsesdata — transmissionsdato
 Record-klokkeslæt
 RT
 F
 Meddelelsesdata — transmissionsklokkeslæt
 Meddelelsestype
 TM
 O
 Meddelelsesdata — meddelelsestype »ENT«, »POS« eller »EXI«
 Fartøjets navn
 NA
 F
 Fartøjets navn
 Eksternt registreringsnummer
 XR
 F
 Fartøjsdata — fartøjets havnekendingsbogstaver og –nummer på siden af fartøjet
 Radiokaldesignal
 RC
 O
 Fartøjsdata — fartøjets internationale radiokaldesignal
 Fartøjsførers navn
 MA
 O
 Fartøjsførerens navn
 Internt referencenummer
 IR
 O
 Fartøjsdata — entydigt fartøjsnummer i form af flagstatens Alfa-3-ISO-landekode efterfulgt af et nummer
 Breddegrad
 LT
 O
 Positionsdata — position ± 99.999 (WGS-84)
 Længdegrad
 LG
 O
 Positionsdata — position ± 999.999 (WGS-84)
 Fart
 SP
 O
 Positionsdata — fartøjets fart i knob med én decimal
 Kurs
 CO
 O
 Positionsdata — fartøjets kurs på en 360°-skala
 Dato
 DA
 O
 Positionsdata — UTC-dato for position (ÅÅÅÅMMDD)
 Klokkeslæt
 TI
 O
 Positionsdata — UTC-klokkeslæt for position (TTMM)
 Record afsluttet
 ER
 O
 Systemdata — viser, at record er afsluttet
 Format
 Transmission af data struktureres således:
 —
 en dobbelt skråstreg (//) og bogstaverne »SR« angiver starten på en meddelelse
 —
 en dobbelt skråstreg (//) og en feltkode angiver starten på et dataelement
 —
 der anvendes en enkelt skråstreg (/) som separator mellem feltkode og data
 —
 datapar adskilles ved et mellemrum
 —
 bogstaverne »ER« og en dobbelt skråstreg (//) angiver record afsluttet.
 Tillæg 6
 SPECIFIKATIONSBLAD 1 — FISKERITYPE 1:
 FRYSETRAWLERE TIL FISKERI EFTER FISK OG BLÆKSPRUTTER
 1. Fiskerizone
 Uden for 12 sømil fra basislinjen inkl. det fælles forvaltningsområde mellem Guinea-Bissau og Senegal mod nord indtil azimut 268°.
 2. Tilladte fiskeredskaber
 2.1.
 Det er tilladt at anvende klassisk skovltrawl og andre selektive fiskeredskaber.
 2.2.
 Det er tilladt at anvende bomtrawl.
 2.3.
 Det er forbudt at anvende alle typer fiskeredskaber, midler eller anordninger, der kan blokere netmaskerne eller medføre, at den selektive virkning reduceres. For at undgå slid eller iturivning er det dog tilladt udelukkende på undersiden af bundtrawlets pose at fastgøre slidgarn i form af net eller ethvert andet materiale. Sådanne slidgarn må udelukkende fastgøres langs trawlposens forkant og sider. Det er tilladt på oversiden af trawlene at anvende beskyttelsesanordninger, forudsat at de består af


text:
et enkelt stykke net af samme materiale som fangstposen, og at deres masker udstrakt måler mindst 300 mm.
 2.4.
 Det er forbudt at anvende dobbelttråde, det være sig enkeltvis eller snoet, i trawlposen.
 3. Mindste tilladte maskestørrelse
 70 mm
 4. Bifangster
 Efter Guinea-Bissaus lovgivning:
 4.1.
 Fartøjer til fiskefangst må ved afslutningen af en fangstrejse højst have 9 % krebsdyr og 9 % blæksprutter om bord af de samlede fangster taget i Guinea-Bissaus fiskerizone.
 4.2.
 Fartøjer til blækspruttefiskeri må ved afslutningen af en fangstrejse højst have 9 % krebsdyr om bord af de samlede fangster taget i Guinea-Bissaus fiskerizone.
 4.3.
 Enhver overskridelse af de tilladte bifangstprocenter straffes efter Guinea-Bissaus lovgivning.
 4.4.
 De to parter holder samråd i Den Blandede Komité for at justere den tilladte bifangstprocent på grundlag af en henstilling fra Den Fælles Videnskabelige Komité.
 5. Tilladt tonnage/afgifter
 5.1.
 Tilladt tonnage (BRT)
 3 500 BRT pr. år
 5.2.
 Afgifter i EUR pr. BRT
 256 EUR pr. BRT pr. år
 I tilfælde af kvartalsvise eller halvårlige licenser beregnes gebyrerne pro rata temporis og forhøjes med henholdsvis 4 % eller 2,5 %.
 SPECIFIKATIONSBLAD 2 — FISKERITYPE 2:
 REJETRAWLERE
 1. Fiskerizone
 Uden for 12 sømil fra basislinjen inkl. det fælles forvaltningsområde mellem Guinea-Bissau og Senegal mod nord indtil azimut 268°.
 2. Tilladte fiskeredskaber
 2.1.
 Det er tilladt at anvende klassisk skovltrawl og andre selektive fiskeredskaber.
 2.2.
 Det er tilladt at anvende bomtrawl.
 2.3.
 Det er forbudt at anvende alle typer fiskeredskaber, midler eller anordninger, der kan blokere netmaskerne eller medføre, at den selektive virkning reduceres. For at undgå slid eller iturivning er det dog tilladt udelukkende på undersiden af bundtrawlets pose at fastgøre slidgarn i form af net eller ethvert andet materiale. Sådanne slidgarn må udelukkende fastgøres langs trawlposens forkant og sider. Det er tilladt på oversiden af trawlene at anvende beskyttelsesanordninger, forudsat at de består af et enkelt stykke net af samme materiale som fangstposen, og at deres masker udstrakt måler mindst 300 mm.
 2.4.
 Det er forbudt at anvende dobbelttråde, det være sig enkeltvis eller snoet, i trawlposen.
 3. Mindste tilladte maskestørrelse
 50 mm
 4. Bifangster
 Efter Guinea-Bissaus lovgivning:
 4.1.
 Rejetrawlere må ved afslutningen af en fangstrejse højst have 50 % blæksprutter og fisk om bord af de samlede fangster taget i Guinea-Bissaus fiskerizone.
 4.2.
 Enhver overskridelse af de tilladte bifangstprocenter straffes efter Guinea-Bissaus lovgivning.
 4.3.
 De to parter holder samråd i Den Blandede Komité for at justere den tilladte bifangstprocent på grundlag af en henstilling fra Den Fælles Videnskabelige Komité.
 5. Tilladt tonnage/afgifter
 5.1.
 Tilladt tonnage (BRT)
 3 700 BRT pr. år
 5.2.
 Afgifter i EUR pr. BRT
 344 EUR pr. BRT pr. år
 I tilfælde af kvartalsvise eller halvårlige licenser beregnes gebyrerne pro rata temporis og forhøjes med henholdsvis 4 % eller 2,5 %.
 SPECIFIKATIONSBLAD 3 — FISKERITYPE 3:
 STANGFARTØJER TIL TUNFISKERI
 1. Fiskerizone:
 1.1.
 Uden for 12 sømil fra basislinjen inkl. det fælles forvaltningsområde mellem Guinea-Bissau og Senegal mod nord indtil azimut 268°.
 1.2.
 Stangfiskerfartøjer til tunfiskeri har desuden tilladelse til at fange levende agn til deres fiskeri


text:
i Guinea-Bissaus fiskerizone.
 2. Tilladte fiskeredskaber:
 2.1.
 Stænger
 2.2.
 Noter med levende agn: 16 mm
 3. Bifangster:
 3.1.
 I henhold til konventionen om beskyttelse af migrerende arter og ICCAT's resolutioner er fiskeri efter brugde (Cetorhinus maximus), stor hvid haj (Carcharodon carcharias), storøjet rævehaj (Alopias superciliosus), hammerhaj af Sphyrnidae-familien (undtagen huehammerhaj), oceanisk hvidtippet haj (Carcharhinus longimanus) og silkehaj (Carcharhinus falciformis) forbudt. Fiskeri efter sandtigerhaj (Carcharias taurus) og gråhaj (Galeorhinus galeus) er forbudt.
 3.2.
 De to parter holder samråd i Den Blandede Komité for at ajourføre denne liste på grundlag af videnskabelige anbefalinger.
 4. Tilladt tonnage/afgifter:
 4.1.
 Yderligere afgift pr. ton fangst
 25 EUR/t
 4.2.
 Fast årlig afgift:
 550 EUR for 22 tons pr. fartøj
 4.3.
 Antal fartøjer med fiskeritilladelse
 12 fartøjer
 SPECIFIKATIONSBLAD 4 — FISKERITYPE 4:
 NOTFARTØJER MED FRYSEANLÆG TIL TUNFISKERI OG LANGLINEFARTØJER
 1. Fiskerizone:
 Uden for 12 sømil fra basislinjen inkl. det fælles forvaltningsområde mellem Guinea-Bissau og Senegal mod nord indtil azimut 268°.
 2. Tilladte fiskeredskaber:
 Not + flydeline
 3. Bifangster:
 I henhold til konventionen om beskyttelse af migrerende arter og ICCAT's resolutioner er fiskeri efter brugde (Cetorhinus maximus), stor hvid haj (Carcharodon carcharias), storøjet rævehaj (Alopias superciliosus), hammerhaj af Sphyrnidae-familien (undtagen huehammerhaj), oceanisk hvidtippet haj (Carcharhinus longimanus) og silkehaj (Carcharhinus falciformis) forbudt. Fiskeri efter sandtigerhaj (Carcharias taurus) og gråhaj (Galeorhinus galeus) er forbudt.
 De to parter holder samråd i Den Blandede Komité for at ajourføre denne liste på grundlag af videnskabelige anbefalinger.
 4. Tilladt tonnage/afgifter:
 4.1.
 Yderligere afgift pr. ton fangst
 35 EUR/t
 4.2.
 Fast årlig afgift:
 3 500 EUR for 100 tons pr. fartøj
 4.3.
 Antal fartøjer med fiskeritilladelse
 28 fartøjer
 Begrebet fangstrejse:
 I forbindelse med dette tillæg defineres varigheden af et EU-fartøjs fangstrejse således:
 —
 perioden mellem indsejling i og udsejling af Guinea-Bissaus fiskerizone, eller
 —
 perioden mellem indsejling i Guinea-Bissaus fiskerizone og omladning, eller
 —
 perioden mellem indsejling i Guinea-Bissaus fiskerizone og landing i Guinea-Bissau.


text:
 Avis juridique important
 |
 21981D0831(26)
 Den Blandede EØF-Portugal Komités afgørelse nr. 4/81 af 20. juli 1981 om ændring af artikel 8 i protokol nr. 3 angående definitionen af begrebet »varer med oprindellsesstatus« og angående metoderne for administrativt samarbejde, for så vidt angår småforsendelser til private modtagere
 EF-Tidende nr. L 247 af 31/08/1981 s. 0059
 DEN BLANDEDE KOMITÉS AFGOERELSE Nr. 4/81 af 20. juli 1981 om aendring af artikel 8 i protokol nr. 3 angaaende definitionen af begrebet »varer med oprindelsesstatus« og angaaende metoderne for administrativt samarbejde, for saa vidt angaar smaaforsendelser til private modtagereDEN BLANDEDE KOMITÉ HAR -under henvisning til overenskomsten mellem Det europaeiske oekonomiske Faelleskab og republikken Portugal, undertegnet i Bruxelles den 22. juli 1972,under henvisning til protokol nr. 3 angaaende definitionen af begrebet »varer med oprindelsesstatus« og angaaende metoderne for administrativt samarbejde, saerlig artikel 28, ogud fra foelgende betragtning:da artikel 8, stk. 2, i naevnte protokol ikke er blevet fortolket ens, er det noedvendigt at aendre teksten for at sikre, at al erhvervsmaessig udfoersel goeres til genstand for samme behandling -TRUFFET FOELGENDE AFGOERELSE:Artikel 1Artikel 8, stk. 2, i protokol nr. 3 affattes saaledes:»2. Foelgende varer med oprindelsesstatus i henhold til denne protokol kan indfoeres i Faellesskabet eller i Portugal under anvendelse af denne overenskomst, uden at der skal fremlaegges et af de i stk. 1 naevnte dokumenter:a) varer, der indfoeres som smaaforsendelser fra private afsendere til private modtagere, og hvis vaerdi ikke overstiger 190 ECU;b) varer, som medbringes af rejsende i deres personlige bagage, og hvis vaerdi ikke overstiger 550 ECU.Disse bestemmelser finder kun anvendelse, saafremt der er at tale om indfoersel helt uden erhvervsmaessig karakter, og naar det erklaeres, at indfoerselen opfylder betingelserne for anvendelse af overenskomsten, og der ikke foreligger nogen tvivl om denne erklaerings rigtighed.Som indfoersel helt uden erhvervsmaessig karakter anses indfoersel, der finder sted lejlighedsvis, og som udelukkende omfatter varer til personlig brug eller forbrug i modtagerens eller den rejsendes husholdning, og naar disse varer ikke ved deres art eller maengde giver anledning til tvivl om, at indfoerselen sker i ikke-erhvervsmaessigt oejemed.«Artikel 2Denne afgoerelse traeder i kraft den 1 januar 1982.Udfaerdiget i Bruxelles, den 20. juli 1981.Paa Den blandede Komités vegnePierre DUCHATEAUFormand


text:
 1.12.2011
 DA
 Den Europæiske Unions Tidende
 L 318/31
 DET BLANDEDE EØS-UDVALGS AFGØRELSE
 Nr. 94/2011
 af 30. september 2011
 om ændring af bilag I (Dyre- og plantesundhed) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
 ud fra følgende betragtninger:
 (1)
 Bilag I til aftalen blev ændret ved Det Blandede EØS-udvalgs afgørelse nr. 63/2011 af 1. juli 2011 (1).
 (2)
 Kommissionens afgørelse 2011/7/EU af 7. januar 2011 om ændring af bilag XI til Rådets direktiv 2003/85/EF for så vidt angår listen over laboratorier, som har tilladelse til at håndtere levende mund- og klovesygevirus (2), skal indarbejdes i aftalen.
 (3)
 Denne afgørelse vedrører forskrifter vedrørende levende dyr, bortset fra fisk og akvakulturdyr. Forskrifter vedrørende disse forhold gælder ikke for Island som anført i stk. 2 i indledningen til kapitel I til bilag I til aftalen. Denne afgørelse gælder derfor ikke for Island.
 (4)
 Denne afgørelse vedrører forskrifter vedrørende veterinære spørgsmål. Retsforskrifter vedrørende veterinære spørgsmål gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. de sektorspecifikke tilpasninger i bilag I. Denne afgørelse gælder derfor ikke for Liechtenstein —
 VEDTAGET DENNE AFGØRELSE:
 Artikel 1
 Følgende led indsættes i punkt 1a (Rådets direktiv 2003/85/EF) i kapitel 1, del 3, stk. 2, i bilag I til aftalen:
 »—
 32011 D 0007: Kommissionens afgørelse 2011/7/EU af 7. januar 2011 (EUT L 5 af 8.1.2011, s. 27).«
 Artikel 2
 Den norske udgave af afgørelse 2011/7/EF, der offentliggøres i Den Europæiske Unions Tidendes EØS-tillæg, er autentisk.
 Artikel 3
 Denne afgørelse træder i kraft den 1. oktober 2011, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 30. september 2011.
 På Det Blandede EØS-udvalgs vegne
 Kurt JÄGER
 Formand
 (1) EUT L 262 af 6.10.2011, s. 16.
 (2) EUT L 5 af 8.1.2011, s. 27.
 (3) Ingen forfatningsmæssige krav angivet.


text:
 12.7.2018
 DA
 Den Europæiske Unions Tidende
 L 176/21
 ASSOCIERINGSRÅDET EU-REPUBLIKKEN MOLDOVAS AFGØRELSE Nr. 1/2018
 af 3. maj 2018
 vedrørende ændring af bilag XXVI til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side [2018/984]
 ASSOCIERINGSRÅDET EU-REPUBLIKKEN MOLDOVA HAR —
 under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, særlig artikel 436, stk. 3, og
 ud fra følgende betragtninger:
 (1)
 Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«) blev undertegnet den 27. juni 2014.
 (2)
 I aftalens artikel 201 er forudset en gradvis tilnærmelse til Unionens toldlovgivning og i visse henseender til folkeretten som beskrevet i bilag XXVI til aftalen.
 (3)
 I bilag XXVI til aftalen præciseres det, at tilnærmelse til bestemmelserne i Rådets forordning (EØF) nr. 2913/92 (2) skal være gennemført af Republikken Moldova senest tre år efter aftalens ikrafttræden.
 (4)
 Forordning (EØF) nr. 2913/92 er ophævet, og siden den 1. maj 2016 har de materielle bestemmelser i Europa-Parlamentets og Rådets forordning (EU) nr. 952/2013 (3) fundet anvendelse i Unionen.
 (5)
 På mødet i Toldunderudvalget EU-Republikken Moldova afholdt den 6. oktober 2016 blev det konkluderet, at bilag XXVI til aftalen bør ændres i overensstemmelse hermed —
 VEDTAGET DENNE AFGØRELSE:
 Artikel 1
 Bilag XXVI til aftalen ændres som angivet i bilaget til denne afgørelse.
 Artikel 2
 Denne afgørelse træder i kraft på dagen for vedtagelsen.
 Udfærdiget i Bruxelles, den 3. maj 2018.
 På associeringsrådets vegne
 F. MOGHERINI
 Formand
 (1) EUT L 260 af 30.8.2014, s. 4.
 (2) Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
 (3) Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
 BILAG
 I bilag XXVI, første afsnit, til aftalen foretages følgende ændring:
 Henvisningen »Rådets forordning (EØF) nr. 2913/92 af 12. oktober 1992 om indførelse af en EF-toldkodeks« erstattes af en henvisning til »Europa-Parlamentets og Rådets forordning (EU) nr. 952/2013 af 9. oktober 2013 om indførelse af en EU-toldkodeks«.